emaraun otsaila by atekabeltz gaztetxea - issuu\neuskal herriko bilgune feministaren berripapera 2011/otsaila\nemaraun GENerANITZa: JENdaRTe aSKe eta aNITZarEn ALdEko ekimeneko kideei elkarrizketa. GARAIPEN BATZUEN IBILBIDEA: Donostiako danborradak\ngaraipen batzuen ibilbidea: Donostiako danborradak gaurko eskola irauliz etorkizuna hezkidetza\nGENerANITZa: JENdaRTe aSKe eta aNITZarEn ALdEko ekimeneko kideak\nione zabalegi nuin\nherrien txokoa emakumeok plazara!\nrakel rico lopez\nOinez ibiltzen, jatekoa prestatzen, norberaren burua zaintzen, zapatilak lotzen, hitz egiten, elkar harremantzen, e.a. ikasi behar dugu. Eta guzti hau amek, izebek, amonek irakatsi ziguten eta digute. Baita, aldameneko Puri edota Maitek ere. Euren denbora eskaintzen dute-dugu; ondokoa zaintzeko, maitatzeko, …baina emakumeok zainduak izateko eskubidea ere badugu, nahiz eta jendartearen antolaketak hau bermatzen ez duen. Nork zaintzen gaitu? Gure burua zaintzeko denborarik bai al dugu? Zaintza lanak, etxeko lanak, lan merkatuko jarduna/lana, e.a. Lana eta lana, zaindu eta zaindu. Nahikoa. Plantoa. Guk, geure bizitza duintasunez bizitzeko eskubidea badugu: zainduak izatekoa, zaintzekoa, pentsio duina izatekoa, e.a. Gure bizitza guztian egindako lanaren errekonozimendua onartuz, etxeko lanak eta zaintza lanak barne, pentsio propioa izateko eskubidea dugu. Bizitza bizi nahi dugulako, eta ez edozein modutan zein egoeretan. Duintasunez bizi.\neuskal herri feminista lortze bidean izan zaitez sarekide! Izen- abizenak: Sektorea: Telefonoa: Posta elektronikoa: Banketxea: Kontu Korrontea (20 digito) 2\nE-maila: info@bilgunefeminista.org/ ehbf@bilgunefeminista.org Helbidea: APDO. 11.130 48005 Bilbo\nGARAIPEN BATZUEN IBILBIDEA: Donostiako danborradak Donostiako Bilgune Feministatik urteak daramatzagu jai parekideagoen alde lanean. Ibilbide luze honetan zehar garaipenak ere lortu ditugu eta zuekin konpartitu nahian, Emaraun honetan tartetxo bat eskaini digute. 2003. urtearen aurretik, Donostiako Kalderero Ofizialetan gizonek bakarrik har zezaketen parte. Zergatik? Udalak Kalderero Ofizialak izateko ohorea gizonak bakarrik onartzen dituzten elkarte gastronomikoei ematen baitzien. Urteak borrokan igaro ostean, Kaldereroetako tribuak mistoak izatea lortu genuen, lehen emakume zuzendaria Bilgunekide bat izan zelarik. Gaur egun mistoak dira, eta parekideago izan daitezen, emakumeenak diren bi tribu antolatzen ditugu emakumeon parte hartzea bultzatzeko. Honen bitartean, Danborrada Egunetan ere liskarrak eduki izan ditugu. Arrazoia? Berdina. Donostiako jaiak “herrikoi” deitu arren, gehienak elkarte gastronomikoek antolatzen baitituzte. Eta jakina da, Donostiako “txoko” askotan emakumeok sarrera ukatua dugula, edo baldintzatua (egun konkretuetan sukalderako sarrera ukatua…). 2005ean berdintasun legea atera zen. Legeak bere horretan aldaketarik ekarri ez duen arren (esaterako, ez du alardea aldatzeko balio izan), presioa egiteko tresna bezala erabili ahal izan dugu. Berdintasun legea ez da nahikoa izan Donostiako Jaiak parekideagoak izateko. Urtez urte, presioa eginez eta emakume askoren esfortzuarekin, aldaketak lortzen joan gara. Bilgune Feministako kideok, urtero, Danborradaren behatzaile izan gara eta ikuspegi feministatik urteroko irakurketak helarazi izan ditugu. Donostiako Udalari bere garaian, eta gaur egun mantentzen dugun eskaera, honakoa da, beraz: - Jaiak elitistak direla diogu eta horren arrazoia, udalak oholtzari ematen dion erabilera da. Oholtza jaien errepresentazio gorena bada, herritarrena izan behar da eta ez esklusiboa. Horregatik eskatzen dugu oholtzaren erabilera\neta banderaren igoera zein jaitsiera txandakakoa izatea. Ohore hori mistoak diren elkarte guztien artean txandatu dadila. - Emakumeon parte hartzea eta espazio publikoetan presentzia izatea mugimendu feministak urtez urte, mendez mende, egindako lanaren ondorio dira. Horregatik guztiagatik, ikusezintasunean egon den benetako emakume upelariei, danbor-joleei, festazaleei eta feministei eurek egindako lana aitortzeko, Sarriegiren ondoan emakume upelari bat jartzea proposatzen dugu, danborradaren historiari eta Danborrada Egunean emakumeen parte hartzea bermatzeko egindako borrokari omenaldia egiteko asmoz. Aurten, aldaketa nabarmena izan da. Eta bai Udalak baita komunikabideek ere lezioa ikasi dutela esan genezake; ez dira ausartu baloraziorik egitera. Oholtza publiko eta ofiziala, telebistan ematen den danborradaren zatia, gaur egun bi elkarte matxista hauen pribilegiopean mantentzen den arren, Udalaren aldetik jai parekideagoen itxura ematen saiatu dira, emakume kopuru bat gonbidatu gisa igoaz, beste elkarte batzuetan dauden partaideak gonbidatuaz... Gure aldetik poza adierazten dugu saiakera horiengatik. Baina oholtzara igotzeko aukera guztion esku ez dagoen bitartean, itxurakerian erortzeko arriskua dagoela gogorarazi nahi diegu. Oholtza publikoa denon esku egotea pausu garrantzitsua izango da. Baina ez azkena. Elkarte Pribatuen matxismoa, jaietako rol banaketa estereotipatuak, gauetako eraso sexistak, e.a. behar bestean lanean jarraitzeko prest gaude, jaiak herrikoiak eta parekideak izan bitarte.\nArtikulua osoa irakurtzeko, sartu hemen: donostiakobilgunefeminista.blogspot.com\nGaurko eskola irauliz etorkizuna hezkidetza Emakumea ez da jaiotzen, egin egiten da. Hala esan zuen Beauvoirrek eta emakumea ez ezik, pertsona ere edonolakoa dela ere, egin egiten den izaki moduan ulertu behar dugu. Pertsona jaio denean ez da ezer, ez bada bere inguruak izatea nahi duena; hots, bere inguru horrek markatuko dio bidea, jarriko du bidegurutzearen parean, eta esango dio bide batetik edo bestetik, nondik jo behar duen. Horrela, jaiotzerako unean pertsona horrek gertuen duen inguruak, familia moduan ulertuak gehienetan, izango du nahitaez pertsona horrengan eragin zuzenena. Ez da baina egungo gizartean pertsona baten heziketan eragina izango duen bakarra; hala nola, hezkuntza formalak, komunikabideek, hezkuntza ez formalean edo eta aisialdian igarotako denborak, bizitako esperientziek eta azkenik gertukoenen, hots, berdinen artean lantzen diren harreman horiek ere laguntzen dute pertsona ororen heziketan. Jakinekoa dugu norberak bere familiatzat duen horrek baterako edo besterako, kontziente edo inkontzienteki eragingo duela bere heziketan. Ez baitira gainera nahikoa esanak; jakin badakigu eredua dela hezkuntzaren gakoa eta jasotzen dugun ereduaren isla baino ez garela hein handi batean, ez badugu bederen nahita eredu hori arbuiatu eta kontrako biderik hartzen. Eta ezin ukatuko dugu, eredua inon ez dela etxe baten barruan ematen dena baino erakusgarriagoa izango. Egia da baina era berean, etxetik kanpokoak ere gero eta presentzia gehiago duela gure baitan. Zer esanik ez, kanpoko izan eta gure etxeko atea parez pare zabaldu diegun komunikabide eta komunikazioko bestelako bideen inguruan. Hau da, telebistaren eraginaz hitz egiten zen orain artean eta oraindik orain telebistak landutako edukiek izan ditzaketen eragin kaltegarriak neurtzeko gai ez garen honetan, internet sareak eskaintzen dituen mila aukeren eta beste hainbeste arriskuen inguruan pentsatzen jartzeko ordua iritsi zaigu. Pantailen munduan bizi gara; informazioa nonahi eta noiznahi jaso dezakegun munduak bizi gaitu eta era berean, nahi ez dugun informazio hori ere\nbestearekin batera iristen zaigu. Ezin diogu aterik itxi horri, benetako ariketa oso kontziente bat egin ezean eta hortaz, edozein kasutan, ohartu behar gara, komunikazioaren bide anitz horiek ez gaituztela soilik gure nahien arabera hezten, ez bada informazio guzti hori bidaltzen ari zaigun igorlearen nahien gutiziari jarraiki. Heziketa kontzientea eta ez kontzientea aipatu ditugu, eta ezin dugu beraz, aipatu gabe laga ziurrenik heziketa kontzientearen adibiderik garbiena duguna. Hezkuntza formala edo eta haur baten egunerokoan eskola dena. Eskolak badu jarraitu beharreko curriculum bat, bete beharreko helburu-multzo bat eta hezi beharreko pertsona txiki pila bere kargu. Pertsona txiki eta ez horren txiki horiek, gutxi gorabehera eguneko bost-sei ordu igarotzen dituzte asteko bost egunetan eskolan. Horrek pertsona baten bizitzaren lehen urte horietan, denbora ugari esan nahi du eta beraz, denbora horretan pertsonak jasotzen duenak ezinbestean eragingo du bere izatea eratu eta moldatzeko orduan. Azkenik, eta modu arinago batean, hezkuntza ez formalak eta aisialdiak ere egiten diote ekarpen nahitaezkoa gure heziketa prozesuari. Esan beharra dago gainera, gune horiek eskaintzen digutela gure bizitzako hainbat etapatan askeen jarduteko aukera edo eta bide ematen digutela gure nahien arabera jokatzera eta horrela, bestelako guneetan barneratutako balore eta jarrerak modu ezin naturalagoan azaleratzen dira. Umeek lau erroten gainean ikasten dute txirringa martxan jartzen. Lau euskarrik eskaintzen diete behar duten oreka pedalei indartsu eragiteko. Gurpilek geldo ematen dituzte lehenengo birak baina umeek azkar hartzen dute konfiantza tresna berriarekin eta laster pasatzen dira lau gurpiletik bat kentzera. Modu honetan, hiru bihurtzen dira oreka ardatz. Ez du axola; ekilibrioari erruz eusten baitiote umeek. Berandu baino lehen inguruari bi uztailen gainetik begiratzeari ekiten diote, oinarri gutxiagorekin, segurtasun txikiagoarekin, baina gurpilek aise jarraitzen dute aurrera biraka. Alderantzizkoa da oro pertsona bezala garatzeko bizi dugun prozesua, hemen, bizikletan ez bezala, gurpil bat\nerreportaia kenduta oreka galdu baitezakegu. Arestian aipatutako faktoreen parte hartze aktiboa beharrezkoa da gure hastapenean eta hezitzean; gainontzean, bizikletari gurpil bakarrarekin gelditzen denean gertatutako berdina pasako zaigu eta egin beharreko bidea nekezagoa bihurtuko da. Errealitatean, zoritxarrez, umeen heziketa zutabe gutxi batzuk mantentzen dute eta horrek ondorio larriak izan ditzake epe laburrera. Izan ere, umeen heziketari dagokion ikuspegi eta ardurak aldatu diren heinean badirudi karga guztia eskola ofizialarengan gelditu dela. Egun, hezigune mistoek badituzte hutsune nabarmenak betetzeko, bereziki, arlo hezkidetzaileari dagokionez. Arduragabekeria da hutsaldi horiek bere horretan mantentzen diren artean umeen formazio ia osoa hezkuntza formalaren eskutan uztea. Gaur egungo eskola ez bada parekidea eta honek, oraindik orain, neska eta mutilen arteko botere harreman zanpatzaileak ahalbidetzen baditu, nolakoa izango da etorkizuna? Etorkizuneko subjektuak eskolaratze ez hezkidetzailea badute, geroa ere parekidetasunaren paradigmatik urrun egongo da. Orain eskura ditugun tresnak, bereziki hastapen prozesuan parte hartzen dutenak, baliatu behar ditugu etorkizun parekide eta justuago bat eraikitzeko. Aipatu tresnei eutsi behar diegu beraz, eta berriak sortu. Mila aurpegi izan ditzakete tresna horiek eta bakoitzak behar desberdin bati erantzungo dio baina oinarrian, berdina izango dute guztiek. Hezkidetza. Argi dago hezkuntzak sistema patriarkal eta kapitalista birproduzitzen jarraitzen badu, sistema honen arazo estrukturalean dagoela bere jatorria eta beraz, konponbideak ere estrukturazko aldaketa batean edo eta aldaketa integral batean izango du giltza. Hezkuntza hezkidetzaile baten beharra aipatzen dugunean, sexu-genero sistematik at egiten den hezkuntzaz ari gara; hezkuntza sisteman parekidetasuna lortzeko metodologia didaktikoaz ari gara; hots, pertsonen izaera ezberdintasunak onartuz, aukera berdintasunean oinarrituko den hezkuntza parekidean sinesten dugu. Horrela baino ez dugu lortuko arazoaren muinera heldu eta bira oso bat emanda bide onean kokatzea. Balore, eduki eta metodologia berritzaile batean oinarritutako hezkuntza nazional hezkidetzailea izatea ondorengoek heziguneetan jasoko\ndutenaren funtsa. Akademia ezberdinetako arduradunek ahoa gurasoei helarazitako hitz dotorez betetzen duten honetan eta matrikulazio eskaintza zein baino zein â€œhobeakâ€? kaleratzen dituzten honetan, ezinbestekoa da gure arreta foku horietara bideratzea. Ezin utzi genezake salatu gabe, Nafarroako Gobernuak aurten sortutako iragarkia: mediku, sukaldari eta astronauta izan nahi duten mutilak eta printzesa eta ingurumen zaindaria izan nahi duten neskak ageri dira bideoan. Bada, matrikulazio kanpainan betebetean murgilduta, ohitura zaigu eskolen balorazioak aditzea eta beraz, badugu balorazio horietan zerri erreparatu. Beste balore eta helburu pedagogikoren artean, deigarria baita hezkidetzak ahotan izan dezakeen pisua, eta eskoletako geletan sartuta errealitatean daukan presentzia murritza. Beraz, nahiz lerrotara bereziki hezkuntza formalaren eraginak izan diren ekarri ditugunak, argi dugu pertsona baten heziketan eskolak ez ezik aipatu beste faktoreek ere eragin zuzena daukatela eta behar dutela izan. Guztien orekak eta guzti horiek parekidetasunaren bidean eman beharreko aldaketak eramango gaituzte heziketa integralago batera. Bitartean, pauso txikien bidez, bidea egiten jarraitzea baino ez zaigu geratzen.\nMila aurpegi izan ditzakete tresna horiek eta bakoitzak behar desberdin bati erantzungo dio baina oinarrian, berdina izango dute guztiek. Hezkidetza.\nJosune Irigoien Garcia - Bilgune Feminista GENerANITZa: Edurne Monreal Garces - Lamias JENdaRTe aSKe eta aNITZarEn ALdEko ekimeneko kideak Otsailaren 9tik 11a bitarte, Nafarroako Opus Dei Unibertsitateak antolatuta, eta Iruñeako Udalaren laguntzaz, Generoaren Ideologiaren I. Nazioarteko Batzarra izango da Iruñean. Hainbat kolektibok eta ekintzailek salatu dute; Nafarroan, botere patriarkala, kapitalista, eurozentrista eta heteronormatiboa ordezkatzen duten hauek, diskriminazioa eta ezberdintasuna berriro ere “natural” eta jatorrizko bihurtu nahi dituztela. Eta honen harira, askatasuna eta aniztasuna oinarri izango dituen jendartearen aldeko manifestua adostu dute; eta otsailean zehar jardunaldi batzuk antolatu dituzte. Sortutako jardunaldiak, egindako salaketak zein aldarrikapenak jakite aldera, parte hartzaileetako bi kiderekin elkartu gara eta egindako galderei fin erantzun diete. GENerANITZa izenburupean adostutako manifestuak zeri erantzuten dio? Noiz eta nola sortu zenuten? Zein kolektibo zaudete bertan? Josune: Jendartean, sexismoa eta les-gaytrans-bi-fobiaren kontra lanean gabiltzan hainbat kolektibo eta militante bildu ginen Opus Dei-k Iruñean antolatutako “Genero ideologiaren” inguruko jardunaldiei aurre egiteko. Jardunaldi hauen berri izan genuenean elkartzea, eta kongresu honi aurre egitea erabaki genuen. Batetik, Opus Dei eta bere kolaboratzaile kuttunena den UPN-ren homofobia, trasnfobia eta sexismoa salatzeko; eta bestetik, gure askapenerako bidea eraikitzen jarraitzeko. Hau da, feminismoan, gure praktika politikoan, askapen sexualean eta aniztasunean sakontzen eta eraikitzen jarraitzeko. Horretarako, jardunaldi GENerANITZAK eta mobilizazio anitzak antolatu ditugu. Azaroan hasi ginen elkartzen eta bertan bildutako talde guztiak ados geunden kongresu\nhonen gaineko irakurketa adosteko manifestu baten beharra genuela; ondoren, sozializatzeko eta atxikimenduak jasotzeko balioko zigun manifestua, alegia. Manifestu honetan salatzen duguna da, kongresuaren bitartez diskriminazioa eta ezberdintasuna berriro ere “natural” eta jatorrizkoa bihurtu nahi dituztela eta beraien ideologia heterosexual, sexista, eta genero-rol zurrun eta dikotomikoek markatutakoa inposatu. Ezberdintasunak natural bihurtu eta hierarkia justifikatzen duten teoria atzerakoiak ekartzen dizkigute berriro ere Nafarroako Unibertsitatekoek, eta hau salatu nahi dugu. Talde ezberdinek adostu dugu manifestua: Lamias, Bilgune Feminista, Lumatza, Subeltz, Nafarroako Unibertsitate Publikoko Asanblada Libertaria, Emakume Internazionalistak, Sorginkale. Jada atxikimendu asko jaso ditugu, artean: EHGAM, Bizkaiko Emakumeen Asanblada, Hagin, Nafarroako indarkeriaren kontrako plataforma, Medeak, 7 menos 20, Eguzki banaketak, ekintza antifaxista, Kataliñan, Pakoak, e.a.\nOtsailaren 12an eguerdiko 12:00etan egingo den Aniztasunaren Ibilaldian parte hartzera eta nola ez, hilabete osoan zehar antolatutako ekimenetara joateko deia egiten dugu.\naskatu mataza Aniztasuna bertute izanik, zein aldarrikapenek batzen zaituzte? Josune: Aldarrikapen ezberdinen inguruan elkartu gara. Lehenik, gure identitatea eta gure ahalmen guztiak inolako mugarik gabe eraikitzeko eta garatzeko eskubidea aldarrikatzen dugu, baita gure gorputza eta bizitzen gainean erabakitzeko eskubidea ere. Sexualitateari dagokionez, gorputz sexual eta sexudunak garela; gozamena eta sexualitatea modu askean bizitzeko eskubidea aldarrikatzen dugu. Transexualitatea eta intersexualitateari dagokionez, transexualitatea psikiatriaeskuliburuetatik ken dezatela eta intersexualek ez dezatela ebakuntza mediku eta kirurgiko sistematikorik jasan beharrik eskatzen dugu. Bukatzeko ere, teoria diskriminatzaile eta baztertzaileak zabaltzen dituzten ekitaldiak ez ditzatela diru publikoaz finantzatu eskatzen dugu; Nafar Gobernuak eta Iruñeko Udalak kongresua antolatzeko diru-laguntzak eman baitizkiete. Azkenik, mezu bat bidali nahi diegu UPN eta OPUS DEI-ri: Utzi dezatela beraien ideologia sexista eta les-gay-trasn-bi-fobiko atzerakoiak zabaltzeari eta bakean utzi gaitzatela. Egun, Nafarroan, zein beste hainbat lekutan eskuinak, elizak jarraitzen duen politika kontserbatzaile, totalitario eta baztertzailearen aurrean, nola eragin genezake feminismoetatik? Edurne: Historikoki erreproduzitzen doaz rol eta aurreiritzi patriarkalak; nolabait, emakumeentzat eta gizonentzat “naturala” zer den ezarri nahian. Orain dela 200 eta 500 urte pasatu zen eta egun ere gertatzen da. Feminismoetatik eragin dezakegu, harremantzeko era berriak agertuz: jasangarriak, botere bereizkeriarik gabeak, erabakitzeko guneetan emakumeen autonomia garatuz eta genero gaietan ikuspuntu kritikoa landuz. Gure gorputz sexudun eta sexualetan aske biziz. Gozamena eta emakumeen zein gizon-emakumeen arteko harreman osasuntsuak aurkituz. Gure diskurtsoak erruduntasunetik, segurtasun ezetik eta biktimismo patriarkaletik aldenduz.\nSalaketa, iniziatiba eta antolakuntza oinarri dituen bilguneak, zer ekarpen egiten dio Iruñeari, Nafarroari eta oro har Euskal Herriari? Josune: Finean, GENerANITZA asanbladatik egin nahi duguna, sistema patriarkalaren, kapitalistaren eta heteronormatiboaren kontra borrokatzea da; beste jendarte baten aldeko apustua eginez. Manifestuan esaten dugun bezala “jendarte aske eta anitzaren alde” lan egin nahi dugu, eta agian hori izan daiteke gure ekarpena, beste jendarte baten aldeko lana eta gogoa. Zein da egiten duzuen deia?Zuena da hitza. Edurne: Dei egiten diegu era askotariko pertsonei, gizon-emakume binomioaz nazkatutakoei; bizitzarekin dituzten harremanetan gozamena bilatzen dutenei. Indarkeria matxista patriarkala eta sexu, genero eta sexu identitateagatik eratorritako edozein diskriminazio gaitzesten dutenei, otsailaren 12an eguerdiko 12:00etan egingo den Aniztasunaren Ibilaldian parte hartzera eta nola ez, hilabete osoan zehar antolatutako ekimenetara joatea.\niratxe retolaza gutierrez_ ehu-ko literatura irakaslea\nkateak eta kodeak urratuz Nor bere amak idatzi du, nork bere ama idatzi du. Horixe iradokitzen dute Anne Sexton poetaren hitz hauek: “A woman is her mother”. Batetik, ama dugula ispilu adierazten da (izan haragizko ama, izan gizarteak sorturiko amaren isla). Bestetik, nork bere ispilua sortzeko beharra ere aldarrikatzen da (alegia, emakumeok geure identitate propio hori sortzeko beharra). Adierazpen horren anbiguotasunean emakumearen identitatearen garapenean korapilaturiko egoera batzen da. Nork bere ispilua eraikitzeko eta nork bere buruari begiratzeko bidea hautatzeko, lehen-lehenik nork bere amaren ispiluari begiratu behar diolako, bereziki gizarteak sorturiko amaren islari. Batzuetan, bere burua ispilu horretan islaturik gustura sentituko du, baina beste askotan ispilu hori hausteko, urratzeko, berrantolatzeko beharra sentituko du, behar bizia. Ispilu zahar eta berrituen arteko harreman horretan hazi dira emakumesubjektua sortzeko harturiko bideetariko gehienak, amaren isla berbideratzeko ahaleginik gehienak. Genero ikuspuntutik garaturiko diskurtso literarioak ere bidegurutze horretan garatu dira. Nork bere buruaren idazle identitatea sortzeko, ezinbestekoa izan da ama-idazlearen ispilu hori sortzea, erreferentziak eta ereduak eraikitzea. Lehen erronka, hortaz, idazle amak bilatzea eta asmatzea izan da, genealogia berri eta propioa sortzea, nork bere obrak tradizio berri batean kokatzeko borondateari erantzunez, tradizioaren ispilu gotorra urratuz. Ispilu urratuak sortzen lehenengoetarikoa dugu Virginia Woolf, ama umezurtza. Intelektuala zen aldetik, bere garaiko diskurtso literarioa ezagutzen zuen eta garaiko joeren jarraitzaile zen, eta horregatik, testuaren autonomia ere defendatu beharra ikusten zuen. Literaturaren isla garbia sortzen omen zuen ispilu gotor horren beharra. Testuaren autonomia aldarrikatzeak testuko aztarna femeninoak salatzea zekarren, behar ez ziren hondakinak kontsideratzen zirenak, autonomiaren haustura zekartenak. Kanpo-hondakinak, ez literarioak. Ispilu gotorraren urratzeak. Baina, Woolf, emakumea zen aldetik jakin bazekien emakumeak ikusgarri izateko ispiluaren isla gotorrera egokitu behar izan duela bere burua, eta hizkera literarioa isla maskulino konkretu batek gobernatu izan duela, eta jakin bazekien emakume idazleen baloratzea hizkera literario berri baten sorkuntzatik etorriko zela, literarioaren bestelako gobernatzeak aldarrikatzetik. Literariora hurbiltzeko ispilu berriak sortzetik. Ondotxo zekien, kateak ispilu aurrean islatzea ez dela nahikoa, ispilu gotorren hausturarako bide alternatiboak sortu behar direla, izpiak errefraktatuz. Halaxe egin dute euskal idazleek ere: Amaia Lasak “a, e, i, o, u berri bat” aldarrikatu eta eratu du; Miren Agur Meabek “azalaren kode”-az mintzatu da; Yolanda Arrietak nortasuna desjosi eta birjosteko deia egin du; Aurelia Arkotxak kartografia berriak sortu ditu; Itxaro Bordak bestaldetik eta mugatik oihukatzeko premiaz jardun du; … Nork bere kodea behar duelako ispilu urratuetan bere burua aske berridazteko.\nherrien txokoa Hau da kiratsa!Publizitate sexistarik ez! Emakumeei bideratutako iragarkietan emakumeak subjektua izan beharrean, pertsonaiak gara; ipuinetako, jokoetako pertsonaiak. Eta hauetan transmititzen dituzten baloreak eta ezaugarriak ez datoz bat egungo emakume langile, kaleratu, ama, kultura anitzeko, zaintzaile, zapaldu, gazte-heldu-zahar, lesbiana, sexu-langile e.a. izatearekin. Beraz, aurten, bereziki lurrinen iragarkiek botatzen duten kiratsa salatu dugu, iragarkien emaria hazten den eguberri garaian. Azpeitiarrek etxeko ileordeak, pitxiak eta arroparik ederrenak hartu eta umorea eta kolorea erabiliz, egin zuten salaketa. Beste hainbat tokitan, markesinak, â€œpublizitate sexistarik ezâ€? lema duen zeloz josi zituzten.\nSan Silvestre eguneko lasterketetan indarkeria patriarkalaren aurkako aldarria kalean izan da Azpeitiko lasterketan herritarrak bertako Bilgune Feministako kideak egin zituzten pegatinak soinean zituztela egin zuten korrika lasterkariek.\nEmakumeok pentsio duina izateko eskubidea aldarrikatu dugu kalean Gure bizitza guztian egindako lanaren errekonozimendua onartuz, etxeko lanak eta zaintza lanak barne, pentsio propioa eta ez eratorria izateko eskubidea dugulako atera gara kalera. Goiko argazkian; Pentsio duinen alde eta emakumeei grebarako dei eginez, Bilgune Feministak La Bolsan (Bilbo) egindako prentsaurrekoa. Beheko argazkian; Donostian, greba bezperan, erosketako karroak eta gurpildun aulkiak hartuta, zaintzeko/zainduak eta pentsio duina izateko eskubidearen alde egindako kontzentrazio ibiltaria.\nemakumeok plazara! RAKEL RICO LOPEZ . Argazkilaria. Emakumea eta baserria. Emakume baserritarren errealitatea, bizi modua, lana, e.a aitortu eta baloratzeko helburuarekin, EHNE sindikatuaren elkarlanaz Emakume Baserritarren begiradak argazki erakusketa sortu du Raquel Rico beratarrak. Egindako lanaren eta izandako bizipenen inguruan jakin nahiez galdegin diogu. Nolatan sortu zitzaizun emakume baserritarren begiradak biltzeko eta irudikatzeko nahia? Argazkilaritza artistikoa ikasten ari nintzela, proiektu finalerako gai bat aukeratu beharra genuen eta garbi nuen emakumeari buruzko zerbait egin nahi nuela; esan zidaten EHNE sindikatuko emakumeek bilera bat zutela eta bertara agertu nintzen haiekin solastera, hantxe hasi zen dena. Emakume baserritarren begiradak izeneko erakusketa egin dugu; bertan, euren bizitzeko modua erakutsi nahi dugu, emakume baserritarrei merezi duten omenaldia eginez. Nolakoa izan da emakume baserritar langile hauekiko hartu emana? Haien etxeko ateak ireki dizkidate, beraiek egunero egiten duten lana ikusteko aukera izan dut; haien bizimodua, eta egia esan harrituta gelditu nintzen, ikusten duzun arte ez zara konturatzen zer nolako esfortzua eta lana egiten duten. Oso gustura egon naiz lanean, emakume guztiak asko lagundu didate, eta argi dago zein izan den emaitza: bikaina. Oraindik ere haiekin egoten naizenean niri eskerrak ematen dizkidate haien lana erakusteagatik. Emakume baserritarren begiradapean era anitzetako errealitateak bilduko dira. Zein ezaugarrik batzen dituztela uste duzu? Ez dute egun librerik; goizetik hasten dira, etxeko lanak egin, ondotik baserriko lanak, animaliak dituztenak beti egon beharra dute argi ea mina duten, edo urik bai ote duten, e.a. Gero arratsaldean baratzera, belagiak ongi mantentzera; lan handia da dena ongi mantentzea. Baina horrez gain, etxean adinduak baldin badaude hauek zaindu behar izaten dituzte. Kasu asko badira, bakoitza ezberdina, baina denak dute baserria ogibide. Nafarroako herri anitzetan erakusgai izan duzu lana. Aurrera begirako zein asmo dituzu? Gaiarekin jarraitzeko asmorik bai? Erakusketa oraindik herri gehiagotan egonen da, otsailean Beran jarri nahi genuen, baina erabaki dugu momentuz erakusketa gordetzea, hainbeste herritara mugitu eta gero panelak pixka bat puskatu dira, eta berritzeko aukera baldin badugu ba ahalik eta azkarren berriz ere jarriko dugu.\nHarremanetarako, www.emakumeokplazara.org-n topatuko duzu.\nkuleroen kaxa Otsaileko alean proposamen bikoitza hartu diegu maileguan Sareinakeko jostunei. Bi liburu eder eztabaidan bildu eta irakurle taldeetan parte hartzeko. Ondoren laburpentxoak bideratzen badizkizuegu ere, blogean sartu eta kuxkuxeatzera gonbidatzen zaituztegu: http://eibar.org/blogak/sareinak\nDesira desordenatuak: queer irakurketak (euskal) literaturaz (Euskal) literatura queer ikuspegitik aztertzea helburu duten artikulu anitzez osatutako liburua. Euskaraz idatzia izanik, gai honetara gure hizkuntzatik hurbilpena egin eta literaturari begiratzeko beste forma bat eskaintzen digu. Gainera, jarraitzeko ere proposamen anitzak bideratzen dizkigu.\nAbuelas, madres, hijas. La transmisi贸n sociocultural del arte de envejecer Adin ezberdinetan dauden emakumeen begirada eta hausnarketak biltzen ditu. Abiapuntua gazte izatea ezinbesteko den jendarte androzentriko honetan, zahartzearen inguruan dauden estereotipoen eraikuntza da. Gai ugari lantzen dira pentsaera feministatik: emakume helduen jakintzen transmisioa, osasuna eta ongizatea, sexualitatea zahartzaroan, e.a.\nbilgune feministaren berripapera


PBS - Wikipedia, entziklopedia askea.\ntelevision network (en) , irrati-telebista publikoa eta 501(c)(3) organization (en)\n1969ko azaroaren 3a\nEducational Television Stations (en)\nPublic Broadcasting Service edo PBS Ameriketako Estatu Batuetako telebista erakunde publikoa da. 1969an sortu zen, aurretik National Educational Television (NET) erakundeak zeuzkan funtzioetako asko jaso zituelarik.\n350 tokiko telebista-kate publikok osatzen dute PBSren sarea, eta PBSek hainbat eduki banatzen dizkie sareko kateei, besteak beste, haurrentzako saioak, dokumentalak, albiste saioak eta saio kulturalak.\nSesame Street eta Mister Rogers' Neighborhood haurrentzako telesail ospetsuak eman zituen. Horrez gain, BBCren eta ITVren hainbat telesail britainiar igorri ditu AEBetan.\n↑ (Ingelesez) «Mission» PBS (Noiz kontsultatua: 2020-07-29).\n(Ingelesez) PBSren webgunea


«Txirrindularitza bizitzeko modu bat izan da; asko eman dit eta asko zor diot» - - Tolosaldeko ataria\n«Txirrindularitza bizitzeko modu bat izan da; asko eman dit eta asko zor diot»\nJosu Artutxa Dorronsoro 2019-02-11 08:59\n20 urte besterik ez zuela, Bartzelonako Olinpiar Jokoetan izan zen. 17 urterekin hasi zen lehiatzen, eta 24rekin erretiratu behar izan zuen. Inork, baina ez dio kendu bizikletarako grina, eta badaki eskainitako aukera guztiak aprobetxatu behar direla.\nGurasoei orain taldekide dituenei bezainbeste edo gehiago zor diela uste duten horietakoa da Ainhoa Artolazabal Royo (Tolosa, 1972). Kirolzale amorratua da, zazpi urtez goi mailan aritutakoa, eta gutxik bizi izandako amets baten jabea. Burugogorra bezain atsegina; alaia bezain lehiakorra. Bizipenei heldu die emaitzei baino gehiago. Gazte garaian galdutako parrandak sumatzen ditu faltan, baina bizi izandakoa baloratzen ikasi du. Bizikleta erabat maite du tolosarrak, eta bi haur ditu.\nTxirrindulari ohia zara, baina txirrindularitzari lotuta jarraitzen duzu oraindik ere, ezta?\nBai, eta hala jarraituko dut ahal dudan arte. Gipuzkoa Ogi Berri taldean ari naiz orain, zuzendari lanetan; 15 urtetik gorako emakumeen talde bat da. Urte batzuetan txirrindularitzatik kanpo ibili ondoren, kargua eskaini zidaten, eta gure alde lan handia egin zutenekin zorretan nengoela sentitu nuen. Horregatik onartu nuen.\nNoiz hasi zinen pedalei eragiten? Zein da bizikletarekin duzun lehen oroitzapena?\nGogoan daukat haurra nintzela, auzoan, jolasteko erreminta zela bizikleta; asko erabiltzen genuen. Etxean, aitak barneratu zidan kirol horretarako grina; Euskal Herriko Itzuliko eta Frantziako Tourreko etapak ikustera joaten ginen harekin. 15 urterekin-edo neureganatu nuen lehiaketarako grina. Iraupen eskian aritzen nintzen orduan. Martxoan amaitzen zen denboraldia, eta, beraz, irailera arte ez nuen izaten entrenamendurik. Tarte horretan geldirik egon beharrean, zerbait egitea komeni zela esan zidan entrenatzaileak, eta txirrindularitza egokia izan zitekeela. “Zergatik ez?”, pentsatu nuen. Lehian probatu gabea nintzen, eta Tolosan, Oriako Txirrindulari Eskolan, bazen aukera horretarako. Han aritzen ziren nire bi ahizpak. Helburua ez zen lehiatzea, eski denboraldirako ahalik eta sasoirik onenean egotea baizik.\nBeraz, beste kirol batetik sortutako aukera izan zen?\nBai. Santi Lekuona entrenatzaileak bultzatuta hasi nintzen txirrindularitzan lehiaketa zer zen ezagutzen. Aitari, ordea, burutik pasatu ere ez zitzaion egiten lehiaketako bizikleta bat erostea. Bizikleta zaharrekin ibiltzen ginen gu, Andazarratetik barrena kostaldera ibilaldiak eginez. Hortaz, bizikletan ibiltzen nintzen, bai; baina niretzat ez zen kontu oso serioa. Kirol ugari egin izan dut haur garaitik, ipurtarina izan naiz betidanik, eta izaera horri esker sortu zitzaidan aukera. Bi urtez uztartu nituen eskia eta bizikleta, atsedenik gabe. Orduan jabetu nintzen bizikletak erabat betetzen ninduela, eta eskia uztea erabaki nuen.\nZu zara ahizpetan gazteena?\nErdikoa naiz ni. Nekane zaharragoa da, eta Josune, gazteagoa.\nEurek ere izango zuten eragina, agian?\nEurak lehian ikustera joaten nintzen ni, eta animatuko ote nintzen galdetu zidan behin aitak. Erantzun nion ez nuela gustuko , baina denborarekin ohartu naiz asko eman didala txirrindularitzak.\nLehiatzen berandu hasi zinela azaldu duzu, baina 17 urterekin hartu zenuen parte Munduko Txapelketan. Garaizegi, agian?\nAitortu beharra daukat berehala lortu nuela maila ona eta azkar eman nuela jauzia. Urte batetik bestera iritsi nintzen Espainiako selekziora. Berria zen dena, baina aprobetxatu beharreko aukera eder bat neukan aurrez aurre.\nMotza baina bizi-bizia izan zen 90eko hamarkadaren hasiera zuretzat, ezta?\nHelburu bat jarri zidaten 19 urte besterik ez nuenean: 1992ko Bartzelonako Olinpiar Jokoak. Talde txiki bat osatu, eta Madrilen elkartu ginen, prestaketa lanetarako. Jarduera Fisikoaren eta Kirolaren Zientzietako graduari ekin berritan nengoen, eta orduan, aitari ez, akaso amari eman nion lehen nahigabea. Ikasketak eten ez, utzi egingo nituela esan nion, Olinpiar Jokoetara joango zen taldean sartzeko aukera nuelako. Ama ezkor jarri zen hasieran, eta aitak eman zidan bultzada txiki bat. Horrelako aukerak bizitzan ez direla maiz sortzen eta etorri bezala hartu behar direla esan zidan aitak. Jokoak pasatuta berriro ikasketei helduko niela baieztatu nion amari, lasaitu asmoz.\nNolakoa izan zen prestaketa?\n1991n, hainbat txirrindularik kontzentrazioa egin genuen Madrilen. Gainera, nazioarteko egutegi osoan lehiatu ginen bi urtez. Hilero, Europako lasterketetan igarotzen genituen bi aste. Tarteka, astebeteko baimena ematen ziguten etxera itzultzeko, baina nik oso gustuko nuen etxetik kanpo toki batetik bestera ibiltzea. Lagun talde moduko bat geneukan. Urteetan atzera itzultzeko aukera banu, berriro une horiek bizitzea gustatuko litzaidake.\nEntrenamenduak, ordea, oso gogorrak ziren, 365 egunez egunean lau saio egiten genituelako. Entrenatzaile errusiar bat geneukan. Helburu bakarra zuen hark: Bartzelonara ahalik eta sasoirik onenean iristea. Oso gogorra izan zen. Gosaldu aurretik hasten ginen, ordu erdiz bizikleta estatikoan. Goizero, jokoetarako zenbat egun falta ziren gogorarazten zigun entrenatzaileak. Gosaldu ondoren, bizikletan ibiltzera joaten ginen, lau orduz. Bazkaldu ostean, berriz, derrigorrezkoa zen siesta. Gure artean, baina, ez zen izaten siestarik, eta festak antolatzen genituen. Arratsaldean, bizikletan, gimnasioan edo igerilekuan aritzea tokatzen zitzaigun, eta, azkenik, afalostean izaten genuen laugarren saioa. Igerilekua zeukan hotela aurkitzeaz arduratzen zen entrenatzailea, ordu erdiko saioak egin ahal izateko.\nOroitzapen onak dauzkat, niretzat ez zelako izan oso neketsua. Beste bost taldekideak zaharragoak ziren , eta jokoetara hiru joango zirenez, uste nuen ez nuela aukerarik izango. Baina urduri ez jartzeak eta lasaitasunak emaitza onak lortzen lagundu zidaten.\n1992an, Espainiako txapeldun izan zinen, 20 urte besterik ez zenuela.\nBai, baina bitxia izan zen. Maila onean ari nintzela, Portugalgo Itzulira joan nintzen ekainean. Lider nengoen puntukako sailkapenean, baina erori, eta pelbisa hautsi nuen etapa batean. Jota geratu nintzen. Bi urteko lana pikutara zihoala pentsatu nuen, bi hilabete baino gutxiago nituelako osatzeko. Ahalegina egin nuen, ahal nuen moduan entrenatzen jarraituz. Saio ugari egin nuen igerilekuan, gerrian flotagailua jarrita, eta gimnasioan. Hil ala bizi aritu nintzen uztailean, Espainiako Txapelketan, irabazi ezean ez nuelako aukerarik Bartzelonan aritzeko. Oso urduri nengoen, eta sentsazioak txarrak izan ziren. Baina, zorte apur batekin, helmugara bakarrik iristea lortu nuen. Orduan jakin nuen Bartzelonan izango nintzela. Hasieran, ez nintzen kontziente zer lortu nuen, baina handik 10-15 urtera konturatu nintzen pribilegiatua nintzela.\nHala ere, jokoetan ez zinen gelditu oso gustura, ezta?\n34. amaitu nuen. Kathryn Anne Watt australiarra izan zen txapeldun. Konfiantza apur bat falta izan zitzaidan aurrerago ibiltzeko. Fisikoki ez nintzen heldu Portugalera bezain ondo, baina borroka psikologikoan irten nintzen galtzaile. Ikaragarria zen irteerako komunikabide kopurua. Inoiz elkarrizketarik egin ez zidaten kazetariak galdezka neuzkan ordubete lehenago. Etxean ari ginen, eta bertan nuen familia guztia. Oso ondo egin nahi nituen gauzak, baina zapore gazi-gozoarekin amaitu nuen lasterketa.\nEz zenuten aukera handirik eduki jokoez gozatzeko, ezta?\nKontzentratuta mantentzeko eskatu zigun entrenatzaileak. Aparteko toki batean geunden, gainerako kirolariekin batere harremanik gabe. Gainera, hasierako ekitaldiaren biharamunean zen proba, eta ezin izan ginen joan olinpiar estadiora. Horixe zen nire ilusiorik handiena. Gauean, hoteleko gelan egin genuen desfilea Dori Ruano taldekideak eta biok.\n1996an, zergatik utzi zenuen txirrindularitza?\nUrtebete lehenago, Espainiako Txapelketa irabaztea lortu nuen berriro. Ikasketak amaitzen ari nintzen orduan, eta hobeto bana nezakeen denbora. Esperientzia gehiago nuen, gainera, eta banekien jokoak zer ziren. Ate joka zeuden 1996koak, Atlantakoak, eta aurre-selekzioan sartu ninduten. Maila baxuagoan nenbilen, baina ausarta nintzen, eta 1996ko Espainiako Txapelketan neukan gakoa. Ihes eginda ibili nintzen, baina bost kilometro falta zirela harrapatu ninduten. Postuagatik ez bazen ere, Atlantako zirkuitua niretzat egokia zenez, bertan ikusten nuen neure burua, baina ez nintzela joango baieztatu zidan hautatzaileak.\nKolpe latza izan zen. Oldarkorra nintzen orduan, eta, bitan pentsatu gabe, betiko bizikletatik jaistea erabaki nuen, lehiaketak uztea. Ikasketak amaitzea lortu nuen, gainera, eta lanpostu bat eskaini zidaten. Hala ere, arantzatxo bat sartuta daukat oraindik. Artean oso gaztea nintzela eta Sydneyko jokoetarako heldutasuna lortzeko denbora banuela esan izan balidate, beste zerbaitetaz hizketan ariko ginatekeen orain. Baina bost urtez goi mailan aritu eta hainbeste gauza galdu ondoren, “zertarako jarraitu?” galdetu nion neure buruari. Jada bizi izan nituen bizikleta gainean bizi beharreko guztiak.\nZein oroitzapen dauzkazu garai haiek gogora ekarrita?\nOrduan ez zegoen sakelakorik, eta deskonektatuta bizi ginen. Hilean behin ikusten nituen gurasoak. Garai onak eta txarrak igaro nituen, baina eskerrak taldekideen artean giro ona geneukan; ikaragarri laguntzen genion elkarri. Nolabaiteko heldutasuna eman zidan etxekoengandik urrun egoteak. Mundua ezagutu dut bizikletari esker. Baina hortik ezin nintzela bizi ikusi nuen, eta antolatzen hasi beharra neukala jabetu nintzen.\n1999an eta 2000n, Euskal Herriko eta Espainiako selekzioen hautatzailea izan zinen. Nolako esperientzia izan zen?\n27 urte besterik ez, eta hautatzaile! Gaztea nintzen, eta nirekin lasterketetan aritutakoak zuzentzea egokitu zitzaidan. Erronka modura hartu nuen, ezagutza handia nuen, eta, akaso, guztia ondo antolatzea izan zen zailena. Lehenago ikasitakoa praktikara eramaten ahalegindu nintzen, baina presio handiegia jasaten nuen federaziotik, ezin nuelako osatu nik nahi nuen taldea. Behar ez zen tokian xahutzen nuen energia handia. Horregatik izan zen hain laburra eta ez oso emankorra hautatzaile gisa egindako bidea.\nAzken urteotan, talde askotan aritu zara lanean, baita afizionatu mailako txirrindulariak prestatzen ere.\nBizitzeko modu bat izan da niretzat txirrindularitza; asko eman dit, eta, agian, zorretan nago orain. Garai batean, askok gogotik lan egin zuten nire alde, eta taldekideekin berdin jokatu beharra daukadala sentitzen dut orain. Ikastetxe batean ere banabil gorputz hezkuntzako irakasle gisa, oso gustura, baina txirrindulari talde batean prestatzaile lanetan aritzeak betetzen nau gehien. Gorputzak uzten didan bitartean, bizikletari lotuta biziko naiz aurrerantzean ere.\nBi haur ere izan dituzu tarte horretan.\nZorionez, asko laguntzen dit senarrak; ezinezkoa litzateke bestela. Denbora asko kentzen digute haurrek, gurasoen presentzia eskatzen dutelako. Beraz, hori guztia gauzatzeko beharrezkoa nuen euskarri bat. Haurrekin ere joaten naiz bizikletan ibiltzera, eta bere garaian aitak erakutsi zidan guztia irakasten saiatzen naiz. Asko laguntzen dit aitak berak ere. Baina, tira, dagoeneko ahaztu zaie ama biei [barrez].\nZein izan da jaso duzun leziorik handiena?\nPertsona aberatsagoa naiz txirrindularitzari esker. Jende, ohitura eta kultura asko ezagutu ditut, eta harreman asko egin ditut. Gogoan dut, Frantziako proba baten aurretik Kubako txirrindulariek espageti ogitartekoak eta oilasko izterrak sartzen zituztela maillotean; guk, berriz, barratxoekin konformatu behar izaten genuen. Orduan jabetu nintzen zein pribilegiatuak ginen.\nZer eman dizu txirrindularitzak, eta zer kendu?\nKendu? Denbora. Eta festa eta parranda asko ere bai. Baina ez naiz damutzen; erabat bete nau txirrindularitzak.\nBitxikeriaren bat edo beste ere egongo da kontatzeko, ezta?\nGogoan dut mertxikondo eder batzuk zeudela jokoetan kontzentratuta geunden hotelaren alboan. Ni beti izan naiz abenturazalea, eta, desfile egunean, iluntzean, mertxikak hartzera joatea proposatu nion Dori Ruanori. Kanpoan geundela, auto bateko argiak piztu ziren. Guardia Zibila zen. Jokoetako ametsa bukatu zitzaidala pentsatu nuen orduan. Selekzioko txirrindulariak ginela, hurrengo egunean lasterketa genuela, eta buelta bat ematera atera ginela esan genien, eskuetan mertxikak genituela.\nVillabonako proba batean, berriz, buruz ikasita neukan ibilbidea. Bakarrik nindoan aurrean, eta ertzainak okerreko bidetik joan ziren Zizurkil gainera iristean. Haiei jarraitu nien, noski, baina banekien ez zela handik; ukuilu batean amaitu genuen. Buelta ematerako, igarota zegoen tropela. Zuzendariak sekulakoak esan zizkidan helmugara iristean.


martxoa 2018 - Page 2 of 4 - Zientzia Kaiera\nHilabeteko artxiboa: martxoa 2018\nTeresa Morera-Herreras, Irrintzi Fernandez-Aedo, Cristina Miguelez, Asier Aristieta eta Luisa Ugedo Gaur egun alkohol-kontsumoa oso hedatua dago gure gizartean. Nahiz eta oso onartua izan, alkohola drogatzat hartzen du Munduko Osasun Erakundeak. Izan ere, alkoholaren gehiegizko kontsumoa asaldura fisiko zein psikiko kaltegarriekin erlazionatuta dago. Ordea, ezinezkoa da osasunari orokorki kalte egiten dion alkohol kantitatea zehaztea, beste hainbat gauzen artean, alkoholaren zinetika […]\n———————————————————————————————————– Ruper Ordorikaren Memoriaren mapan diskoko lehen kantaren hitzak balada batekoak dira. Diskoan esaten denaren arabera, Guram Sulakauri abenturazale eta iraultzaile georgiarrak idatzitako balada bateko hitzak dira.\nDiskoko testuaren arabera, Guram Sulakauri inuitekin bizi izan zen Groenlandian eta baliteke geroago ere inuitekin bizi izana, Errusiako iraultzaren ondoren, […]\nGorka Larrinaga, Iker Badiola eta José Ignacio López Tumoreetan dauden minbizi-zelula amei buruz hitz egin baino lehen, labur-labur aipatuko dugu aurrerago sakonduko dugun termino bat: tumoreen heterogeneotasuna. Tumore baten barruan, minbizi-zelula guztiak ez dira berdinak eta azpipopulazio desberdinak aurkitu ahal ditugu. Minbizi-zelula amak dira azpipopulazio horietariko bat: ingelesez Cancer Stem Cell edo CSC.\nZelula ama bat beste zelula mota bat […]\nZer zerikusi dute Oersteden elektroimana eta Faradayren motor elektrikoa argiarekin? On Zientzia bideo honetan erakusten digute ez bakarrik zelan bion asmakizunak konbinaturik elektrizitatea eta, beraz argia lor daitekeen; baizik eta egin ere egiten dute […]\nArkeogenomika, eboluzioa, paleoantropologia\nIberiar penintsulako historiaurreko 4.000 urteko tartean izandako migrazioak eta dieta aztertu dituzte eta berretsi dute penintsulara iritsi ziren Neolitoko lehen nekazarien ondorengo zuzenetarikoak direla gaurko euskaldunak. Geroago, Brontze Aroan, Europa erdialdetik beste migrazio bat iritsi zen eta badirudi hizkuntza indoeuroparra ekartzea haiekin. Dietari buruz, 4.000 urte horietan ez zela aldaketa nabarmenik egon frogatu dute. […]\nArtikulu akademiko baino patente gehiago erregistratzen dira tetrahalodiboranoen inguruan, duten interes teknologiakoa dela eta. Haien kimika, baina, misterio bat da. DIPCko […]\nUxue Razkin Ezagutzen ez dugun espazioan gaude. Zaila, korapilatsua da inguratzen gaituena, armiarma baten sarean gaudela iruditzen zaigu. Bat-batean, irudia beltzera urtu egiten da. Zerbait ezagutzen ez denean, itsu bihurtzea bezalakoa da. Ez dakigu nora joan, ez dakigu zein bide den aukeratu behar duguna. Pista moduko batzuk behar genituzke, horiek ibilbide zuzena argitu dezaten. Bada, horri guztiari erantzuna emateko gizakiok […]\nHiart Navarro-Imaz, Lino Arisqueta, Yuri Rueda, Olatz Fresnedo Zitosoleko lipido-tantak (lipido-gorputz edo adiposoma ere deituak) ia zelula guztietan agertzen diren egitura azpizelularrak dira.\nKlasikoki lipido-biltegi inerteak kontsideratu dira, azterketa klasikoak lipidoen metaketan espezializatutako ehunetan (hala nola ehun adiposoan) egin izan baitira, eta horregatik lipidoen metaketarako eta mobilizaziorako barrunbe zelulartzat hartu dira betidanik. Gaur egun, lipido-tanten konplexutasunagatik eta metabolismoan eta […]


SOS Eskubideak eta Askatasunak - Alternatiba\nSOS Eskubideak eta Askatasunak\nAlternatiba | 2010-02-08 20:13\nBertold Brechtek hauxe esan zuen bizi izan zen garaiari buruz: «Garai bat latza da, baldin eta begien bistakoagatik borroka egin behar bada». Urte asko joan dira baieztapen hartatik, baina ezinago baliagarria da Euskal Herrian eta munduan egun dugun egoeraz mintzatzeko ere.\nGeure burua ezkerrekotzat dugunok gogoan izan behar dugu botereak hainbat modutan zapaltzen dituela eskubideak: besteak beste, berdintasun politika eraginkor eta benetakorik ez ezarrita, emakumeen eskubideak lortzeko; gainerako herritarrei baino eskubide gutxiago aitortua herritar batzuei, beren sorterriko bizi-baldintzak direla-eta ezinbestean etorri behar izan dutelako gurera; gizon-emakume langileen eskubideak sistematikoki zapalduta, beren handinahikeria dela-eta krisi hau jasanarazten ari zaizkigunen egoera arintzearren; ingurumen iraunkorra izateko gure eskubidea bertan behera utzita, betiko gutxiengoen, pertsonen, taldeen... onurarako.\nalternatiba askatasunak eskubideak eta sos


Kurdistango hizkuntza aktibista ordezkaritza Lasarte-Orian\n2015/12/14 - Iruzkinak: 0\nPasa den astean Garabide elkartearen eskutik, Kurdistango hizkuntza aktibista ordezkaritza bat izan zen Lasarte-Orian\nBost laguneko taldea euskararen berreskurapen esperientzia ezagutzera etorri da Euskal Herrira eta esperientzia honetako bisiten artean, Lasarte-Oriako txangoa izan da.\nGaur goizean, Jesus Zaballos Lasarte-Oriako alkateak, Jon Antxordoki Euskara batzordeko lehendakariak eta Iñaki Arruti eta Aitor Unanue euskara zerbitzuko teknikariek egin diete harrera Udalean.\nJesus Zaballosek ongi etorria egin die euskaraz eta Jon Antxordokik ere kurdueraz egin ditu hitz batzuk. Jarraian Iñaki Arrutiren eskutik Udaleko euskara batzordearen lana ezagutu dute.\nOstean, Udal euskaltegira hurbildu dira bertan nola lan egiten den ikustera. Gainera ikasle batzuekin bildu dira eta bi taldeek bai kurduek, baita euskara ikasleek ere bestearen hizkuntzan oinarrizko hitz batzuk ikasteko aukera izan dute, kaixo edo zer moduz, esate baterako.\nHerriko bisitari amaiera emateko, Ttakun kultur elkartean izan dira. Bertan Lasarte-Oriako Udalak elkartearekin batera lantzen dituen proiektuak ezagutu dituzte, batez ere, aisiako ekintzak eta Txintxarri aldizkaria.\nBidai hau Garabide elkarteak duen Bidaide programaren baitan dago kokatua. Honen bidez, hizkuntza gutxituak dituzten herrialdetako kideak etortzen dira euskararen berreskurapen esperientzia partekatzera. Hizkuntzaren eta kulturaren biziberritzeak jasangarritasuna, giza eskubideen defentsa eta ekitatearekin duen ikuspegia jorratzen da. Partekatzetik, haien ekimenak ezagutu eta modu eragilean euskalgintzaren esperientzia nazioartean zabaltzea ere du helburu.\nEgun komunitate kurdua haien hizkuntza biziberritzeko egiten ari den lanak berebiziko garrantzia du beste hizkuntza minorizatuetarako eredu gisa eta baiezta daiteke normalizazio-prozesuak eragin eta proiekzio handia duela herrialdeetako eta inguruko gainontzeko komunitate gutxiagotuentzat. Horregatik Garabidek lehentasunezko eragin-esparrutzat du Ekialde Erdiko komunitate kurdua eta abenduaren 5etik 11era bitartean ordezkaritza bat ekarri du Euskal Herrira.


Abenduaren 3an, euskara Diasporetan barra-barra – Hitz eta Pitz\nAbenduaren 3an, euskara Diasporetan barra-barra\n29 azaroa, 2014\nDatorren abenduaren 3an ospatuko da, urtero legez, Euskararen Nazioarteko Eguna. Hori dela eta beti bezala mundu zabaleko euskal etxeek deialdiarekin bat egin dute. Diasporako euskaldunen artean festa honek oihartzun handia izan ohi du eta dagoeneko heldu dira gurera zenbait hitzordu. Diasporak,hainbat arrazoi direla eta euren lurraldea utzi duten euskaldunen edo euskal herritarren sakabanaketari deritzo. Horietariko batzuk euskaldunak dira hauetako askok lotura berezia sentitzen dute euskal herritarrekiko edo Euskal Herriarekiko nahiz eta hauek Euskal Herritik at bizi diren.\nDonostian diasporako euskal etxeak jo eta su ari dira lanean, Euskararen Eguna dela eta hainbat ospakizun, ekitaldi eta topaketa antolatuz. Izan ere, festa hau Diasporako euskaldunak gogoan sortu zuen 1948an Eusko Ikaskuntzak, eta harrezkero, urtero urtero, hitzorduarekin bat egin dute munduko makina bat euskal elkartek, hutsik egin gabe.\nAurten ere, Euskal Herritik kanpo euskararen eguna ospatzeko hainbat ekitaldi burutuko dira:\nHasteko, Londresen London Basque Society elkarteak Mintza Eguna egingo du larunbaten, azaroaren 29an, euskara praktikatzeko eta praktika horrekin Londresen ere euskaraz bizi nahi duten euskaldunak badirela aldarrikatzeko.\nBetsalde Mexiko DFen Bernardo Atxaga idazleak euskal literaturari buruzko hitzaldia emango du hiriburuko Arte Ederretako Jauregian. Egun berean, baina Montrealen, Québecen, Euskaldunak Euskal Etxeak elkartearen egoitzan egingo den festara deitu ditu bazkide eta lagunak eta ondoren, L’escalier tabernako taulagainera igoko dira denak, euskal kantaldi bat eskaintzeko.\nAbenduaren 4an, Boisen, AEBetan, Euzaldunak Basque Clubek zinea eta musika uztartu ditu ospakizunetan. Hasteko, Amy Arnold eta Etienne Trepannnier kanadiarren “Basque Country: a Nation without Borders” dokumentalaren emanaldia egingo da euskal etxean, eta ondoren gabon kantak eta Amuma Says No taldearen kontzertua Leku Ona jatetxean.\nMadrilen, abenduaren 4an, Euskal Etxeak afaria egingo du Euskararen Eguna ospatzeko, elkarteko euskaltegiko ikasle eta irakasleek antolatuta. Hurrengo egunean, abenduaren 5ean, Mallorcan, Artea Euskal Etxeak euskara eta katalanari buruzko solasaldia iragarri du. Hizlari izango dira bertan Pau Sarria, Kinku Zinkunegi eta Joan Melia.\nSydneyn, Australian, Gure Txoko euskal etxeak bazkaria egingo du abenduaren 6an, larunbatean. Alemanian, Berlinen, bertako euskal etxeak Gabriel Aresti eta Bertold Brecht idazleen olerkien irakurraldia egingo du. Eta Kanadako Burnabyn, Zazpiak Bat Basque Club elkarteak egun berean ospatuko ditu Euskararen Eguna eta Gabonetako festa, Olentzero ere bertara bilduko delarik. Amaitzeko, abenduaren 7an, Uruguaien, Montevideoko Haize Hegoa elkarteak festa bat egingo du bere egoitzan Euskararen Nazioarteko Eguna ospatzeko.\nHori dela eta Euskal Herritik kanpo dagoen eta euskarari lotuta sentitzen den edonor ekitaldi hauetan parte hartzera bultzatuko genuke urtetik urtera gende gehiago biltzea lortuz euskararen alde borrokan jarraitzeko.\nGu ta gutarrak, euskaratik eta euskaraz\n365 euskararen egun


Nevers Ikastetxea. Irudi berria bestelako hezkuntza eredu batentzat | Nevers Ikastetxea\nPosted bysreven-admin\t 9 urtarrila, 2020 9 urtarrila, 2020 Iruzkin bat utzi Nevers Ikastetxea. Irudi berria bestelako hezkuntza eredu batentzat\nGaur egun oso berezia da, ikastetxean Gabonen aurretik ospakizunetan gabiltzalako eta, baita ere, atsegin handiz aurkezten dizuegulako Nevers Ikastetxearen irudi korporatibo berria. Marka gaztea da, apala, gertukoa, geure ikastetxeko hezkuntza sistema berritzailearen, identitatearen eta ibilbidearen balioa azpimarratzen dituena.\nAro berri honetan, gutxika-gutxika, komunikatzeko elementuak irudi berrira egokituko ditu ikastetxeak. Hori dela eta, webgunea, sare sozialak eta bulegoko materiala aldatuko ditugu, besteak beste.\nNEVERSEN BALIOEKIKO HARREMANA BERRIZ PIZTEA\nNeversen, irakasleak etengabean ari dira irakasteko metodologiak berritzen eta testuinguru eta hezkuntza egoera berrietara egokitzen. Etengabeko hobekuntzaren filosofía hori esparru guztietan jarraitzen dugu, hezkuntza hobea eskaintzeko. Hori dela eta, gure balioekin koherenteak izaten jarraitzeko, ezin ginen atzean geratu irudiari dagokionean.\nBeharrezkoa da gaur egun Nevers Ikastetxea denaren funtsa irudi berri baten bidez helaraztea. Abangoardiako ikastetxe bat, hezkuntza eredu argi eta garbi desberdina duena eta proiektutan oinarritutako banakako hezkuntzaren alde egiten duena.\nHEZKUNTZA EREDU BERRITZAILEA SINBOLIZATZEA\nGeure irudi berriak izateko arrazoi bat du. Konposizioak eta koloreek Neversen hezkuntza eredua irudikatzen dute, modu alegorikoan sinbolizatzen dute haurrek, ikasiz, helduarora arte duten bilakaera.\nNevers Ikastetxean jasotzen duten prestakuntzaren bitartez, ikasleak etorkizuneko erronkei aurre egiteko gai diren gizaki bihurtzen dira, hala nola, teknologiaren etengabeko bilakaerari aurre egiteko, taldean lan egiteko eta hizkuntzak menderatzeko gai izango diren gizaki.\nGuri bezainbeste gustatzea espero dugu!\nPosted bysreven-admin 9 urtarrila, 2020 9 urtarrila, 2020 Posted inNeversTags: Basado Proyectos, Proiektuetan oinarritutako ikaskuntza


Kultura Hamabostaldia dute egunotan Elgetako Herri Eskolan - Elgeta - Goiena.eus\nKultura Hamabostaldia dute egunotan Elgetako Herri Eskolan\nLarraitz Zeberio Lekuona 2015-04-20 09:51\nErretiratuak Herri Eskolako ikasleekin sagarrondoan landatzen.\nIpuinak, bisitak eguneko zentrora zein liburutegira, eta gurasoendako zein ikasleendako tailerrak izango dituzte, besteak beste.\nGaur hasi eta apiril amaierara bitartean Kultura Hamabostaldia dute Elgetako Herri Eskolan. Ohiko asmakizunak, frogak eta jolasak eskolako atarian ipintzeaz gain Galtzagorri elkartearen Liburuaren Altxorra izango dute.Eta Haur Hezkuntzako umeendako ipuin kontaketa saioa egingo du apirilaren 23an eskolako guraso Maider Osak.\nLehen Hezkuntzako ikasleak, berriz, udal liburutegi zerbitzua ezagutzera joango dira, hilaren 27an eta 28an. Bisita gidatua eskainiko die liburutegiko arduradun Geaxi Ezpeletak. Eguneko Zentrora ere egingo dute bisita neska-mutikoek izan ere musika emanaldia prestatu dute bertako nagusiendako.\nEta lorategi bertikalari buruzko tailerra izango dute hirugarren eta laugarren mailetako ikasleek. Bergarako Miguel Altuna institutuko aditu batek gidatuko du, apirilaren 29an.\nEta gaur, apirilak 20, eta hurrengo astelehenean Elgetako gurasoendako eta irakasleendako tailerra egingo du Baketik fundazioko Maite Aseginolazak. Izan egitasmoaren inguruko ikastaroa izango da. Bizitzeko eta elkar bizitzeko heziketari lotuta dago.\nElkarrekin Ikasi egitasmoa\nElgetako Herri Eskolak, bestalde, bat egin du Elkarrekin Ikasi egitasmoarekin. Aste Santuko oporrak hartu aurretik Zuhaitz Eguna egin zuten elkarrekin Herri Eskolako ikasleek eta Xalbadorpe elkarteko erretiratuek. Dozena bat sagarrondo landatu zituzten eskolako ortuaren goiko aldean. Ekintza horretan erretiratuek erakutsi zuten eta ikasleek ikasi zuten.\nHurrengoa apirilaren 29an eta 30ean egingo dute. Informatika tailerra izango da. Kasu honetan seigarren mailako ikasleek erakutsiko dute eta erretiratuek ikasiko dute.\nBergaratik etorri da Elkarrekin Ikasi proiektuan parte hartzeko proposamena: Bizikasi eta Miguel Altuna institututik, hain zuzen ere. "Proiektu oso polita iruditzen zaigu", adierazi du eskolako zuzendari Nora Olabidek. Erretiratuen elkartetik ere modu oso positiboan baloratzen dute.


1956an hasi zen berriro Eusko Folklore Urtekaria argitaratzen XV. liburukitik aurrera, Aranzadi Zientzi Elkartearen babespean. Arkeologia ikerketari ekin zion berriro eta ikerlari gazteek osaturiko talde berriak sortu zituen. Ordukoak dira Leizetxiki, Aitzbitarte, Kurtzia, Atxeta, Urtiaga, Axlor, Ekain eta beste hainbait aztarnategitan egindako ikerketak.\n1965etik 1977ra, Nafarroako Unibertsitatean sorturiko Catedra de Etnolog a Vasca izenekoaren arduraduna izan zen. Etniker plana ezarri eta ikertzaile eta laguntzaile taldeak moldatzen ihardun zuen euskal lurralde guztietan. Talde horiek etnografia bilketarako plan sistematiko bati ekin zioten Euskal Herriko Atlas Etnografikoa gauzatzeko xedean .\n1972an, Bilboko La Gran Enciclopedia Vasca argitaletxea Barandiaranen Lan Guztiak argitaratzen hasi zen, denera 22 liburuko bilduma osatuko zelarik.\n1973an Etniker Bizkaia etnografia ikerketarako taldea sortu zuen, eta haren egoitza soziala Derioko Labayru Euskal Liburutegia izan zen.\n1976an, On Manuel Lekuona, Irigaray eta Garate doktoreak, Manuel de Irujo jn. eta Agustin Zumalabe jn., Eusko Ikaskuntzako Batzorde Iraunkorreko azken bazkideak lagun zituela, berriro abiarazi zuen elkarte hori. Urte hartako Irailean, O±atiko Batzar Nagusian, Eusko Ikaskuntzako Lehendakari hautatu zuten aho batez.\n1978ko Apirilean, Honoris Causa doktoretza eman zion Euskal Herriko Unibertsitateak. 1981ean, ezagutza-erakutsi bera egin zion Gasteizko Teologia Fakultateak.\n1983an, Probintziako Seme Kuttun izendatu zuen Gipuzkoako Foru Aldundiak. 1986ko urrian, Honoris Causa doktoretza eman zion Deustuko Unibertsitateak.\n1987ko urtarrilaren 28an, Honoris Causa doktoretza jaso zuen Madrilgo Universidad Complutensean, Paraninfoan eginiko ekitaldi ospetsuan eta klaustro osoa bertan zegoela .\n1987ko abenduan, Gernikako Zuhaitzaren Gurutzea eman zion Eusko Jaurlaritzak.\nJose Migel Barandiaran 1991ko abenduaren 21ean hil zen Ataunen, 101 urte zituela.


Itxaropena | Kultura | Berria\nMuguruzak adarra jo digu. Hori da behintzat berak uste duena. Zuloak musika taldea ez da inoiz existitu, dokumentalerako propio sortua izan dela aitortu baitute egileek. Orson Wellesen F for Fake eta Banksyren Exit Through the Gift Shop aipatu ditu erreferente gisa, eta egia eta gezurraren arteko mugaren inguruan hausnartzera gonbidatu nahi izan gaitu. Narrazio orok legitimatu egiten du edozein gertakari, benetakoa edo imajinatua izan. Edozein narrazio gizartearekin partekatzen denean, egiaren estatusa bereganatzen du. Fikzioak gezurrik borobilenak ere egia bilakatzen ditu, esperientziak eta sentimenduek ez baitute engainatzen. Fikzioa egiaren eta gezurraren gaindi dago, beraz. Bestela, nola uler liteke, adibidez, Stewart eta Pattinson ergelek Bella eta Edwarden istorio txatxua modu horretan sinestea? Hitzek paperera salto egiten dutenean, min egin dezakete, baita barre eginarazi ere. Morek Utopia argitara ematen duenean utopiak berak fantasia izateari uzten dio errealitate bilakatzeko.\nMuguruza eta Eider Rodriguez gidoigileek genero ikuspegia jorratu nahi izan dute. Zuloak ikusgarria eta berritzailea da, indartsua, ausarta, harrigarria eta garrantzitsuena: benetakoa. Txundigarria, hitz batean esateko. Euskaldunon imajinarioaren parte bilakatuko da. Emozioen gaindosia eragiten du, eta aurtengo Zinemaldiko ezustekorik aipagarriena bihur daiteke. Euskal postmodernitatearen mugarrietako bat izatera irits daiteke, zalantzarik gabe. Identitatearekin umore eta freskotasun handiz jolas egiten du, eta pantailan ageri diren emakumeen antzezpena txalogarria da. Fikzioa ez da inoiz txantxetan hartu behar.


Mamarru Fest-a aurkeztu zuten atzo Gasteizko gaztetxean egindako agerraldian. Eszenatokiak Zis gizonena direla eta identitate disidenteen lekua publikoarena dela, gezur horrekin haustera dator maiatzaren 8, 9 eta 10ean Errekaleorren ospatuko den jaialdia: «Zis gizonei protagonismoa kendu eta bestelako subjektuei ikusgarritasuna eman nahi diegu, bestelako erreferenteak nahi ditugulako».\nEspazioak hartzetik harago, «kontzientziak astintzeko» asmoarekin sortu da jaialdia: «Ez ditugu oholtzaren gainean rol berberak erreproduzitu nahi. Ez dugu itxurazko iraultza bat nahi». Antolatzaileek Euskal Mitologiako pertsonaia den Mamarrua aukeratu dute iraultza hori eta identitate disidente eta zapalduak irudikatzeko.\nHalaber, jarrera autoritariorik, arrazistarik, matxistarik, espezistarik, kapazitistarik ezta lgtbfoborik onartuko eta protokolo desberdinak garatuko dituzte hauen aurrean «erantzun bateratua emateko».\nGasteizko Gaztetxean egingo dute Mamarru Fest-aren aurkezpen jaialdia larunbat honetan, otsailak 1. Arratsaldeko 18:00etan, mahai-inguru batekin emango diote hasiera aurkezpen jaialdiari. Autogestioa, musika eta feminismoa izango dute hizpide Miren Narbaiza, Plum, Belen Nevado, Ana «Barvill» eta Oihana Alberdirekin.\n← Feminimos | «Las compañeras han creado otra cotidianeidad distinta a la diaria de convivir con maestros y alumnos agresores y violentadores»\nNaiara eta Ilargi (Mamarru Fest): «Espazio hau ireki nahi dugu beste identitateei aukera emateko ahalduntzea, ausardia eta segurtasuna bereganatzeko» →


Bizkaiko Traineru Txapelketa Lekeition | EHK\nBizkaiko Traineru Txapelketa jokatuko da gaur, uztailak 15, arratsaldeko 19:00etan Lekeition\nGizonezkoetan, 5.556 metrotako ibilbidean lehiatuko dira, lau luze eta hiru ziaboga tartean, eta emakumezkoetan, 2.778 metrotan, bi luze eta ziaboga bakarrarekin.\nEstropadari emakumezkoek emango diote hasiera, txanda bakarrean lehiatuko direlarik Deustu, Ondarroa, Isuntza eta Lutxana.\nAurreko urteetako irabazleak (Kaiku) parte hartuko ez duela kontutan hartuta, oso txapelketa irekia izango da aurtengoa. Orainarte egindako ibilbidea ikusita, Deusto agertzen da faborito bezala, Ondarroa gertu izango duelarik, atzetik Isuntza eta estreinakoz aritzen den Lutxana helmugaratuko direla aurreikusten delarik.\nOndoren, gizonezkoen lehia hasiko da, hiru txandetan banatuta. Lehenengoan, Elantxobe, Getxo eta Portugalete arituko dira, bigarrenean Arkote, Deustu, Kaiku eta Ondarroa, eta hirugarrengoan, Bermeo, Isuntza, Itsasoko Ama eta Zierbena\nEusko Label Ligako aurreneko lau jardunaldietan izan dituzten emaitza bikainen ondorioz (sailkapen orokorraren lehenengo postuan daude nahiz eta garaipen partzialik eskuratu ez), santurtziarrak hasiko dute estropada faborito gisa. Iazko txapelduna den Urdaibai (Santurtzi bigarrena izan zen) eta Zierbena izan daitezke aurkaririk gogorrenak orainarte ikusitakoaren arabera.\nDuela gutxi hasitako Ligetako estropaden joerak segitzen badu, berdintasuna izango da estropada hauetan ere, baina txapelketek badute beste osagai berezi bat, izan ere, aste barruan lehiatzen dira, ligako martxak nahikoa jipoitzen dituenean arraunlariak, eta gainera aurten Covid19 gaitzak eraginda prestakuntza ezohikoa izan dutela ere kontutan hartu beharko da. Horregatik, baliteke taldeeetan aldaketak izatea, eta bat edo beste datorren asteburura begira aritzea gaur.\nDena den, gogotik saiatuko dira arraunlariak, garaipena eskuratzeaz aparte, Euskadiko txapelketa jokatu ahal izateko txartelak baitaude jokoan.


2010 Urria | Eibar\nUrria, 2010 (r)entzako artxiboa\tEibarko Udal Funtzionarioen soldata, behera\nOstiral bezpera eta larunbatean ordua atzeratuko dugunez, zuk nahi duzun hori egiteko denbora gehiago izango duzu, beraz, horretan pentsatzen duzun bitartean….guk, aste honetako laburpena prestatuko dugu.\nGero eta lagun gehiago gara eta oraindik gehiago izatera iritsiko gara, beraz, lehenik eta behin eskerrik asko zuon parte hartzeagatik.\nJarraian, Eibarko orrialdeko Hesian jasotako emariak topatuko dituzu, astero egiten dugun moduan.\nIñigo Retolaza Eguren: “Bolivian dagoen eibartar baten agurra! besarkada handi bat denoi!” Juan Arizmendi: “Ni naiz eibartarra ete niretzat leku polita da bizitzeko !aúpa EIBAR,eta euskadi.”\nEibar: “Eibartarra bazara, gure orrian parte hartzera gonbidatzen zaitugu. Albiste, ohar, deialdi edota iritzia emateko ere prest duzu, Eibarren ingurukoak hemen denon artean partitzera animatzen bazara, 500 eibartar baino gehiagoko jasoko dute zuk jarritakoa. Gero, hemendik blogera eramango dugu beraz animatu eta parte hartu. “\nLeslie Adams: “Udal-Funtzionarioei soldata jaitsiko diete Eibarren…zer deritzozu? “\nHonenbestez, eskerrak ematea besterik ez zaigu gelditzen, ondo izan eta zubia edo edo duzun hori duzuela, ondo baino hobeto igarotzea opa dizuegu.\nCategories: Albisteak\tTags: Funtzionario, Soldata\tLoteria non erosi eta bi gaizkile 280 Km/h-ko abiaduran ihesean\nCategories: Loteria\tTags: AP-1, Gaizkileak, Loteria\tArkabuzak Alcoytik Eibarrera eta Lorena Valeras golegilea\nZer moduz doa aste labur, edo bitxi hau? Dena dela, eta animatzen joateko gaur, ostiral bezpera izaki, dena beste kolore batez ikusten da.\nEibarko Orrialdeko hesian jasotako ohar, albiste, deialdi edota iritzien laburpena egiteko prestatu gara. Hori bai, ezin ahaztu, azkenaldian Eibarrek dituen lagunak gero eta gehiago direla, eta ia 500 izatera iritsi garela. Guztia, jakina zuri esker, Eibarkoa izan edo ez, hots, Eibarrekiko lotura sentimendua duen orok egindako emariak lortu du Eibarko Orrialdeak daukan kolorea izatea. Horrela izaten jarraitzeko, bertan espero zaitugu.\nBeñatek esate baterako, Eibarri oraindik ere, armagin kategoria ematen dion albistea ekarri du gurera, izan ere, Alcoyk, “mairu eta kristauen” festa handian egiten den desfilerako erabiltzen diren armak homologatu ahal izateko Eibarrera 400 arkabuz baino gehiago bidali ditu. Albistea “mairu eta Kristauen festak” izenburua daraman blog batetik hartu du guretzat. Maiatzean ospatuko da festa handia eta ia ordurako dena prest dagoen, hala ere, suposatzen dugu ez dela festa handi hau ospatzen den toki bakarra beraz….lana lana eta lana, Eibarrentzat.\nBestalde, Beñat berak horrela idatzi zuen gurean: “Aupa Lorena!!!! Zu zara nagusia!!! ” Lorena Valeras, selekzio espainiarrarekin Sub 17an gol gehien sartzen dituen emakumea da. Beraz, Eibarko emakumea eta futbol jokalaria aurrelari ona izaki hobea izateko bidean dago.\nJulio Huete ere gurean sartu da eta zera idatzi du: “llevo 22 años lejos del pueblo y lo encuentro muy desconocido, pero para bien” ia ezagutzen duen lagunen batek zerbait esaten dion…edo….\nBukatzeko, futbol zelaitik datorren albistea utzi dugu, Eibarrek Urki gailendu zuen derbian.\nLorenaren golak ospatzen eta ostiral bezpera honetan, laster arte esango dugu eta badakizue, orrialdean edota hementxe bertan topatuko garela.\nCategories: Albisteak, Kirola, Kultura\tTags: Lorena Valderas\tSagardo eguna, Eibarren berdinketa eta Krabelin Hotela\nCategories: Albisteak, Kirola\tTags: Eibar, Kirola, Krabelin Hotela, Sagardo eguna\tRSS


Langileen arteko aldeak, ituneko gako - Gipuzkoako Hitza\nLangileen arteko aldeak, ituneko gako\n2020, martxoak 13 Albisteak, Ekonomia, gipuzkoa 169\nUdazken aldera gerta daitekeenak kezkatzen ditu, batetik, Asteasuko Siemens Gamesa enpresako langileak, eta Asteasun bertan jarraitu ahal izango dutela lanean bermatu nahi dute. Bestetik, ez daude ados txandaka lan egiten duten langileen eta lanaldi zatikatua duten langileen artean dauden diferentziekin. Bi horiek dira negoziatzen ari diren lan hitzarmeneko puntu nagusiak. Zuzendaritzaren aldetik mugimendurik ez dagoela iritzita, astelehenean mugagabeko grebari ekin zioten.\n202 langile ditu enpresak, eta horietatik 132k egiten dute lan erreleboan. Lan taldearen bi heren horiexek ari dira greban. Astelehenean, enpresak Sarrigurenen (Nafarroa) duen egoitzaren aurrean egin zuten protesta. “Guardia zibilak bidali zizkiguten, eta identifikatu egin gintuzten, legez kanpoko bilera egiteagatik”, azaldu du Josu Zubillagak, LAB sindikatuak langile batzordean duen ordezkariak. Herenegun, berriz, Zamudion (Bizkaia) izan ziren, enpresaren egoitza sozialaren aurrean protesta egiteko. “Giza baliabideen saileko bat harrapatu genuen, eta bost minutuan egon ginen hizketan. Esan zigun ezin zigula ezer eskaini”. Gainerakoan, egunero biltzen dira Asteasuko lantegiaren aurrean, eta, gaur, Adegiren egoitza aurrera joatekoak ere badira. Bozketan, 79 langilek bozkatu zuten greba egitearen alde, 32k aurka eta hiruk zuri. “Langileek eskatuta iritsi gara honaino. Geuri ere izugarrizko bertigoa ematen zigun, baina ez da geratu beste aukerarik. Urte askoan egingo dugun lehen mugagabeko greba da”.\nEchesa izena zuen bere garaian enpresak, eta engranajeak egiten zituen; 2001ean, Gamesa Eolica bihurtu zen; orain dela bizpahiru urte, berriz, Siemensek erosi zituen haren akzioen erdiak baino gehiago, eta Siemens Gamesa izena hartu zuen. “Siemens Gamesa izanda, konglomeratu handi bat gara. Aurtengo udazken-negu partean, gainera, Siemens Energy bihurtuko gara, hau da, oraindik eta enpresa handiagoa izango gara”. Gaur egun, egoitza soziala Zamudion du enpresak, baina langileek uste dute, aldaketa horrekin, Alemaniara eramango dutela. “Asteasun jarraituko dugun ziurtasuna nahi dugu. Lortu genuen enpresak lan bermea sinatzea, baina soilik lan hitzarmenak irauten zuen bitartean”. 2018 bukaeran iraungi zen ituna, eta 2019 hasieran hasi ziren berria adosten.\nNegoziazioetan, beste eskakizun bat ere jarri zuten langileek: txandaka aritzen diren langileen eta lanaldi zatikatua duten langileen arteko aldeak murriztea. “Ez da posible batzuek izugarri baldintza onak izatea, eta besteek merezi baino okerragoak”. Besteak beste, honako eskaera hauek dituzte txandaka lan egiten dutenek: soldatarik txikienak dituztenei igotzea gehien lansariak; txandaka lan egiteagatik plus bat izatea, batik bat lanpostu “zikinenetan” aritzen direnek; eta txanda hasi aurretik eta ondoren beste txandakoekin informazioa trukatzen pasatu behar izaten duten denbora kontuan hartzea eta denbora hori langileen atsedenerako izatea. Egunean “hogei minutu inguru” ematen dituzte kontuan hartzen ez zaien lan horretan. “Gauez ere lan egiten dugu, eta jatorduak eta loa nahasita ditugu. Ikerketek erakutsi dute horrek eragina duela gure bizitzaren iraupenean, eta hori ere konpentsatzeko eskatzen dugu”.\nBatzuek babesa, besteek ez\nZubillagak zehaztu du lanaldi zatikatua duten guztiak ezin direla zaku berean sartu, baina haietako batzuek oso baldintza onak dituztela. “Eta pozten gara horrengatik. Gainera, enpresak dirua badu, baina tristea zera da: ez duela nahi langileok eskatzen dugun bezala banatzea; batzuentzat bakarrik du dirua”. Aldeak murriztu beharrean, enpresak “betikoa” egin duela salatu du: “Pribilegiatu horiei plus batzuk eta ordutegi askoz hobea eman dizkie, eta guri ezer gutxi aitortu digu”. Besteak beste, lanaldi zatitua dutenek 07:30etik 09:00etara arte sartzeko aukera izaten dutela azaldu du, eta 16:30erako irteten direla. Ostiraletan eta udan, berriz, 14:00etan amaitzen dute lanaldia. Egunean 10,5 euroko gainsaria ere agindu die enpresak orain. Lanaldi zatikatua duten lankide batzuek erakutsi diete babesa grebalariei; beste batzuek, berriz, ez. “Esaten dute enpresak emandakoarekin nahikoa dugula”.\nLABeko ordezkariak esan du protesta hasi zutenetik egun batzuk joan diren arren oraingoz negoziazioek ez dutela aurrera egin, eta datorren asteko mobilizazioak prestatzen hasita daude dagoeneko. Mugagabeko grebari ekin aurretik, martxoaren 3an eta 5ean ere egin zituzten lanuzteak.


Arrasateko Udalak turismo eskaintza aurkeztu du Aste Santuan Arrasate ezagutzeko — Arrasateko Udala\nAste Santua ate joka dugu jada eta oporraldian herritarrei zein kanpotik herrira hurbiltzen direnei ere aukera emate aldera Arrasate ondo-ondo ezagutzeko, Arrasateko Udalak turismo eskaintza bat aurkeztu du gaur, bisita historikoez nahiz mendi ibilbideez osatua.\nIzan ere, Arrasatek ondare historiko eta natural handia eta aberatsa du, eta hori ezagutzera eman eta indartzeko xedez, udalak hainbat ekintza antolatu du apirilaren 1etik 11ra bitartean, “Arrasate, gertuko turismoa” lelopean.\nUdalak nabarmendu duenez, “inoiz baino garrantzitsuagoa da herrian duguna bultzatu eta ezagutaraztea, mugikortasuna mugatua baitugu, eta Covid-19aren aurrean ezinbestekoa baita gizarte harremanak murriztea. Gure herrian bertan altxor ugari dugu, gure ondarea, natura… era jasangarrian gozatu dezakegu. Aukera hori bermatua dugu Arrasaten bisita gidatu eder hauekin”.\nIzen ematea, halaber, zabalik dago dagoeneko, eta interesdunek izena eman ahal izango dute BAZen, 943 25 20 00 telefonora deituz eta www.arrasate.eus/ezagutu webgunearen bitartez.\nAzpimarratu behar da, jakina, bisita eta ibilbide guztiak egingo direla prebentzio, segurtasun eta higiene neurri guztiak hartuta, eta gaur egungo neurriak errespetatuz, betiere, herritarren zein bisitarien osasuna eta ongizatea bermatzeko.\nApirilaren 1ean, eguena, “Arrasate monumentala eta gehiago”: Arrasateko historiaren pasarte garrantzitsuenak historiaurretik aro berrira arte.\nApirilaren 2an, egubakoitza, “Arrasateko industria ondarea”: industrializazioak Arrasaten izandako eragina.\nApirilaren 3an eta 10ean, zapatua, “Arrasateko udaletxea”: pasarte historikoen eta politikoen lekuko izan den eraikina ezagutzen.\nApirilaren 4an, domeka, “Galarrako koba”: Udalatxeko bihotzaren barrualdean sartzeko eta kobazuloak ezagutzeko.\n*Oharra: mendi ibilbide hau egiteko, ezinbestekoa izango da eroatea kaskoa (bizikletakoa, adibidez) eta eskuko linterna zein linterna frontala. Horrekin batera, eskatzen da mendiko oinetako zein arropa aproposa eroatea (tarte labur batean lurrean narrasean ibili beharko da).\nApirilaren 5ean, astelehena, “Ipar martxa (nordic walking) Udala-Besaide”: aukera paregabea naturaz gozatu eta kirola egiteko.\nAbiapuntua: Udalan, goiko aparkalekuan\n*Oharra: gomendagarria da nordic walking-eko makilak eroatea. Material hau ez duenari utzi egingo zaio.\nApirilaren 11n, domeka, “Gongetako meatzeak”: Udalatxeko karsta eta antzinako meatzaritza aztarnak ezagutzeko.\nAbiapuntua: Udalan, goiko aparkalekuan.\n*Oharra: eskatzen da mendiko oinetako zein arropak eroatea, eta hamarretakoa eta ura ere bai.\nHilaren hirugarren zapatuan (ekainaren 19an) zuzeneko showcooking saioa eskainiko da bertako produktuen azokan 2021/06/17\nEkainean Arrasate ezagutzeko bisita historiko eta mendi ibilbideetarako izen emateak beteta, udalak plaza gehiago eskainiko ditu 2021/06/03


Bilboko Udaleko Euskara Zuzendariordetzak, Bilboko Euskaltegi Sarearekin batera (Mondragon Lingua, Bai&By, Bilbo Zaharra euskaltegia, Bilboko AEK, Deustuko Unibertsitatea-Euskal Irakaslegoa, Gabriel Aresti euskaltegia, J. M. Zabala euskaltegia, Labayru ikastegia, Mikelats euskaltegia, Ulibarri euskaltegia), Uriko auzoetan euskaldunei euskara praktikatzeko aukera gehiago ematen dien “Darabilbo. Erabili euskara Bilbon” egitasmoa martxan jarri du.\n20013ko urrian hasi zen egitasmoa. Talde jarduerak, ikasleei, ikasle-ohiei, berbalagunei, mintzakideei eta oro har, euskaldun osoei bideratuta daude eta Udala eta euskaltegiez gain, euskalgintzan dabiltzan zein bestelako elkarteek ere parte hartu eta laguntzen dute egitasmoan, hala nola Bilboko Euskara elkarteak edo Athletic Fundazioa, konpartsak, AlhondigaBilbao, Arte Ederren museoa edo Guggenheim museoa.\n“Darabilbok” 12 bat pertsonez osatutako taldeak proposatzen ditu, elkarlanean eta doan zenbait auzotan errepikatu daitezkeen edo eta behin baino gertatuko ez diren hainbat tailer eta ekitalditan parte har dezaten. Euskaldun eta euskaltzaleek euskara praktikatzeko eskainitako jardueren artean honako hauek izan dira orain arte:\nHizkuntz jarrerak, portaerak eta lidergoaren inguruko tailerrak.\nElkarteekin Mahaian egitasmoa.\n8 Aste, 8 Museo.\nBertan Bilbo Hiri ibilbideak.\nBertso gosari eta askariak.\nTeknologia berriak – instagram\nHartzaileak: euskal hiztunak\nData: urtean zehar\nAgenda kontsultatu: hemen\nBegiratu zer egin dezakezun martxoan Darabilbon!\nBilboko Udaleko Euskara Zuzendariordetzaren Zerbitzuak eskaintzan dituen zerbitzu guztien katalogoa kontsultagai dago hemen.


Movilidad Pamplona | Bizikletendako Ibilbideak\nZiklisten segurtasuna errazten duten guneak\nHome > Nola mugitu? > Bizikletan > Bizikletendako Ibilbideak\nHiriko bidegorriek osatzen dituzten ibilbideez gain, beste zenbait jarduketa egin dira ziklisten segurtasuna indartzeari begira, hala nola oinezkoen eremuak eta 30eko eremuak ezartzea.\nOinezkoen eremua da pertsonak oinez ibiltzeko erreserbatuta dagoen bide-zatia, goratua edo beste nolabait mugatuta, eta barne hartzen ditu espaloiak, nasak eta paseoak.\nIbilgailuek debeku dute zirkulatzea eta aparkatzea, salbu eta Iruñeko Udalak baimendutakoak.\nGehieneko abiadura: 20 km orduko.\nBizitegi-kaleak dira bereziki egokitutako zirkulazio-eremuak, zeinetan oinezkoei ematen baitzaie lehentasuna.\nIbilgailuek har dezaketen gehieneko abiadura orduko 20 kilometroan ezarri da, eta gidariek lehentasuna eman behar diete oinezkoei.\nOinezkoek zirkulazio-eremu guztia erabil dezakete, nahiz eta ez dieten alferrik traba egin behar bertatik igarotzen diren ibilgailuetako gidariei.\nIbilgailu guztiek har dezaketen gehieneko abiadura orduko 30 kilometro da.\nHonako kale hauek dira 30eko eremuak:\nSarasate pasealekua, Lizarra, Gartzia Ximenez (1. eta 5. zenbakien artean), Antso Nagusia, Alondegi, Vínculo, García Castañón, San Ignazio etorbidea, Trinidad Fernández Arenas, Nafarroako Gorteen kalea, Francisco Bergamín, Emilio Arrieta, Paulino Caballero, Leire, Navarro Villoslada, Teobaldoen kalea, San Fermin, Tafalla , Felipe Gorriti, Amaiurko Gazteluaren kalea, González Tablas (1. eta 5. zenbakien artean), Iturralde y Suit, Nafarroako Blanca plaza, Agoitz, Pascual Madoz, Cipriano Olaso, Askatasun plaza (lehen Rodezno Kondearen plaza), Huarte Doktorearen kasea, Aita Calatayud, Zangoza kalea (1. eta 19. zenbakien artean), Amaia, Media Luna, Zaraitzu Ibarraren kalea, Arakil Ibarraren kalea, Erronkaribar kalea, Deierri Ibarraren kalea, Baztan Ibarraren kalea, Aralar, Tafalla zeharkalea eta Unibertsitateko errepidea.\nBigarren mailako bideak dira, non gehienez ere 30 km/orduko abiaduran ibil daitekeen, hori behar bezala adierazita dagoelarik seinaleztapen horizontalean zein zutikakoan.\nNoranzko berdinean zirkulatzeko errei bat baino gehiago dituzten bideetan, bizikletendako errei bat seinaleztatzen ahalko da, non gehienez ere 30 km/orduko abiaduran ibiltzen ahalko baita, bizikleta eta ibilgailu motordunen elkarbizitzarako gune gisa.\nIbilgailu motordunek abiadura doitu beharko dute bizikletenarekin bat, eta ezin izanen dira bizikletak aurreratu zirkulazio-errei beraren barruan.


Haur gorren artean irakurketa sustatzea | Consumer\nHaur gorren artean irakurketa sustatzea\nZeinu-hizkuntzako narrazioak entzumen-arazoak dituzten adingabeen kulturarako sarbidea zabaltzen du\nIrudia: Fundación CNSE\nEskuek hitz egiten dute eta, beren hizkeran, istorioak transmititzen dituzte. Zeinu-hizkuntzan (LSE) kontatuta, entzumen-arazoak dituzten haurrei kulturara baldintza berdinetan iristeko aukera ematen die. Irakurtzeko ohitura sortzeko bidea dira. "Zeinuen hizkuntza, Liburuen hizkuntza", Komunikazio Oztopoak Kentzeko CNSE Fundazioak sustatutako kanpainaren berri ematen du.\nLiburuek mundu magikoetara eramango gaituzte. Irakurtzeko ohitura sortzeko eta txikienen interesa esna edukitzeko lehen maila dira. Liburuak kultura dira. Irudimena, hiztegia eta adierazpen-modua aberasten duten esperientzien multzoa. Pertsona guztien eskura egon beharko luke tresna horrek, CNSE Fundazioak komunikazio-oztopoak kentzeko proposatzen duen bezala. Irakurketa sustatzeko kanpaina baten bidez, “irakurle gor berriak eta onak” lortu nahi dira. Aliatu bat du: zeinu-hizkuntza.\n400.000 pertsona baino gehiago komunikatzen dira Espainian zeinu-hizkuntzan. 2003az geroztik, CNSE Fundazioak tresna egokiak bilatzen ditu guztien artean irakurketa sustatzeko. Bereziki, neska-mutil gorren artean. Orain bultzatzen duen kanpainak, “Zeinu-hizkuntza, liburu-hizkuntza”, bide horretatik jarraitzen du. Kultura- eta hezkuntza-eragileak, elkarteak eta familiak irakurzaletasuna bultzatzeko animatzen ditu. Fundazioak azaltzen duenez, zeinu-hizkuntzako narrazioak “pertsona gor, handi eta txiki guztiei zabaltzen dizkie liburuaren munduko ateak, bertan sartzen utziz eta hura gugan sartuz”.\n“Don Quijoteren abenturak” eta “Pippi Calzaslargas” argitaratu dira LSEn, familian irakurtzea sustatzeko\nOrain arte, Zeinu Hizkuntzan idatzitako zenbait ipuinetan gauzatu da ekimen hori: “Pippi Calzaslargasen abenturak”, “Pepe Cuentacuentos y otros Historias” eta “Don Quijoteren abenturak: Kixote Haurtzaro Gorrira hurbilduz”. Azken horrek DVD bat du, eta bertan kaparearen historia -LSE- kontatzen da, bi adin-mailatara egokitua, 3 urtetik 6ra eta 6 urtetik 8ra, eta liburuaren laguntzarekin egiteko hainbat jarduera jasotzen dira. Saiatzen dira adingabeak dibertitzen, ikasten eta Zeinu Hizkuntzan irakurtzen.\nBestalde, “Ipuin bat esango dugu” gidak jarraibideak eta jarraibideak ematen dizkie gurasoei, beren seme-alaba gorren irakurketa errazagoa izan dadin. Argitalpen honek bi pertsonaia ditu ardatz: Manu eta Sara. Haurrak irakurtzera animatzen dituzte, eta baliabide bibliografiko eta elektronikoak eskaintzen dituzte familiek etxean irakurtzera animatu eta gorren komunitateari buruz gehiago ezagut dezaten.\nKultura eta hezkuntzako profesionalek ere irakurketa sustatzeko materiala dute. Kultura Ministerioaren laguntzarekin, CNSE Fundazioak “Zeinuak kontatzen, ipuinak adierazten” izeneko webgunea jarri du abian. Web horrek pertsona gorren errealitatea hurbiltzen du, profesionalen eta entzumen-arazoak dituzten pertsonen esperientziak eta gogoetak eskaintzen ditu, irakurketarako animazio-dinamika orokorrak eta jarduerak eskaintzen ditu, pertsonaia gorrak dituzten liburuekin, eta bibliografia eta helbide interesgarriak biltzen ditu.\nBestalde, elkarteek “Ikurren artean irakurtzen” gida erabil dezakete, irakurzaletasuna lantzeko jarduera, jarraibide eta baliabideekin. Zentro horiek pertsona gorren eta senideen arteko elkargune garrantzitsua dira, eta, beraz, horrelako dinamikak transmititzeko gunetzat hartzen dira. Gidan, berriro agertzen dira Manu eta Sarako pertsonaiak, nerabe gor bihurtuta, “familien gidan ikasi zuten guztiarekin haien irakurtzeko gogoa kutsatuko baitigute”, adierazi dute Fundazioan.\nGorren komunitatearekin eta zeinu-hizkuntzarekin zerikusia duen materiala eskuratzeko interesa duten pertsonak harremanetan jar daitezke CNSE Fundazioaren Dokumentazio Sailarekin, haren artxiboak kudeatzen baititu, eta Pertsona Gorren Estatuko Konfederaziokoekin (CNSE). Gainera, Miguel de Cervantes Liburutegi Birtualak eta Alacanteko Unibertsitateak Zeinuen Liburutegia jarri dute abian. Bertan, gorren hezkuntzaren ikerketari eta historiari buruz Zeinu Hizkuntzan azaldutako material bibliografikoa (Espainiako Autoreen Liburutegia), Espainiako Zeinuen Hizkuntzaren Hiztegi Historikoa, Ikusmen Gramatika eta Idazketa Alfabetikoaren Sistema daude.\ngorrak lectura-eu lengua-eu niños sordos-eu zeinuak


Kanadako klima: informazioa eta tenperaturak\nKanada munduko herrialde handienetako bat da eta, beraz, klima ezberdina da lurraldeko zati bakoitzean. Artikulu honetan, Kanadari buruzko eguraldiaren informazioa ematen dizugu eta hiri nabarmenenetako tenperaturei buruz hitz egiten dugu.\nZein da Kanada bisitatzeko unerik onena?\nZein da Kanadako klima onena?\nKanadan klima nagusia kontinental hezea bada ere, eguraldia nabarmen aldatzen da gauden eremuaren arabera.\nKanadako iparraldeko eskualdean Yukon, Ipar-mendebaldeko lurraldeak eta Nunavut daude. Kokapenagatik eta ezaugarriengatik, zona hau izenez ere ezagutzen da Kanadako Artikoa.\nNegu gogorra Kanada iparraldean\nLurralde gehienetan klima subartikoa da. Hala ere, artxipelagoan tundra klima aurkitzen dugu. Iparraldeko eremuan tenperaturak behera egiten du -50ºC eta elurra izaten da urte osorako udan izan ezik (Artikoko Mendilerroan urte osoan izaten da).\nTundraren klima poloen inguruko guneetan gertatzen da. Zati horietako lurra izotzez eta elurrez estalita dago, udan normalean desizoztu eta zingira bihurtzen da.\nKanadako mendebaldea Alberta, British Columbia, Manitoba eta Saskatchewanek osatzen dute. British Columbia kostaldean klima moderatua ozeanikoa da, hau da, neguak hezea eta epela eta udak nahiko lehorrak dira. Barru menditsuan negua hotzagoa da eta uda epelagoa.\nUdaberria British Columbia, Kanada\nAlbertan aurkitu dugu klima kontinental lehorra, uda bero eta hezeekin, eta negu hotzekin. Zenbait arlotan deiturikoak chinook haizea, neguan tenperatura aldi baterako igotzen duen aire epela.\nSaskatchewan eta Manitoban klima kontinentala da, beraz, eguraldia muturrekoagoa da. Neguan, tenperatura -40 ºC-ra jaitsi daiteke, eta udan, berriz, 35 ºC-ra iritsi daiteke.\nKanadako erdialdean Ontario eta Quebec aurkitzen ditugu, klima kontinental hezeena batez ere. Ontario-n, Laku Handien inguruan, erorketak tenperatura moderatuak izaten ditu, uda hezea eta beroa izaten dira eta neguak hotzak.\nUda hotzagoa da probintzia honen ipar-ekialdean. Halaber, Londres da urtean tximista kopuru handiena izaten duen hiria. Ontarion tornadoak.\nUdan Niagara Falls, Ontario, Kanada\nQuebec erdialdean klima subartikoa da, negu luzeak, oso hotzak eta uda beroak baina laburrak. Iparraldean, klima artikoa dugu, uda fresko eta laburrekin.\nKanadako eskualde atlantikoan Brunswick Berria, Prince Edward Island, Eskozia Berria eta Ternua eta Labrador aurkitzen ditugu. Itsasotik datorren airea dela eta, tenperaturak orokorrean moderatuagoak dira.\nUdan tenperatura 25 ºC ingurukoa da, -2 ºC neguan. Kostaldean negua hezeagoa da. Fundyko badiatik gertu, Eskozia Berriko kostalde atlantikotik eta Ternuako uhartetik gertu, udan euria eta lainoa maiz izaten dira.\nKanada Peggy's Cove-ko itsasargi ospetsua\nNeguan, Kanadako tenperaturen zati handi bat oso baxua da. Taula honetan, hilean zehar hiri nagusietako batez besteko tenperaturak ikus ditzakezu gehiago frío, hau da, urtarrila hiri guztietan, San Juanetan izan ezik, hau da, otsaila.\nhiria Ertaina baxua (ºC) Ertaina altua (ºC)\nSan Joan -9,3 -1,5\nNeguko tenperaturak Calgaryn, Kanadan\nBestalde, hauek dira hileko epeleneko batez besteko tenperaturak, hau da, uztailean, Vancouver eta Victoria izan ezik, abuztuan:\nSan Joan 10,5 20,3\nHori gure bidaiaren helburu nagusiaren araberakoa da. Kirolak elurretan praktikatu nahi badituzu, neguan joatea komeni da, naturaz gozatzeko urtaro onena uda izaten den bitartean.\nKlima hobea duen hirietako bi Victoria eta Vancouver dira, izan ere, horietan uda ez baita herrialde osoan bezain hotza.\nData: 04 / 09 / 2017\nPeter 04 / 09 / 2017\nEta Alaska, ez al da Kanadakoa? Bide batez, argazkiak ikusgarriak dira!\nKaixo Pedro. Ez, Alaska Estatu Batuetako lurraldea da. Eskerrik asko zure iruzkinagatik!\nIsraelek 11 / 05 / 2017\nKanadara lanera joatea gustatuko litzaidake eta asko lagunduko luke zein hiri bero dauden jakiteak. Mexikoko kostaldean bizi naiz.\nKaixo Israel. Vancouver, Victoria edo Windsor herrialdeko hiririk beroenetakoak dira.\nInformazio interesgarria. Asko lagundu zidan, izan ere, nire herrialdean tabua dago Kanada herrialde hotzena zela eta horregatik ezin ginela munduko unibertsitate onenetako batzuetara ikastera joan, hala nola Kanadan. Baina mutikoa, paisaia ederrak ditu.\nKanadako zein lekutan klima beroagoa den jakin nahi nuke. Gradua amaitzean Kanadara bizitzera joatea gustatuko litzaidake.\nHegoamerikarra naiz eta dakizuen bezala beroarekin ohituta gaude.\nOso mezu ona, asko lagundu dit.\nArgazki ederrak eta oso interesgarriak haien ohiturei eta jakiei buruz irakurtzeko.\nKanada maite dut eta artikulu hau oso ona iruditzen zait. Frantsesa hitz egiten den Kanadako lekuekin komunikatu nahiko nuke. Eskerrik asko eta zoriontzen zaitut.\nInformazioak asko lagundu dit.


Osakidetzak uda honetan ia 1.000 ohe itxiko dituela salatu du SATSEk\n"Udako murrizketen” ondorioz herritarrek oheen, zerbitzuen eta erizain zein profesionalen murrizketa pairatuko dutela kritikatu du Erizaintza Sindikatuak.\nOsakidetzak, aurrezteko eginahalari jarraituz, aurtengo udan ia 1.000 ohe itxiko dituela salatu du Euskadiko Erizaintza Sindikatuak. Itxiera horrek eragin negatiboa izango du herritarren segurtasunean eta osasunean.\nNeurri horren aurrean Osakidetzak eman duen argudioa “jendea oporretan dagoela” da eta SATSEk “aitzakia hutsa” dela kritikatu du. “Arreta txarragoa izango da. Oheak eta zerbitzuak ixteaz gain, erizainak eta fisioterapeutak ez dira modu egokian ordezkatuko”, azaldu du SATSEk. Sindikatuak salatu duenez, osasun zerbitzuek “oraindik ez dute ulertu pertsonek ez dutela erabakitzen noiz gaixotzen diren eta udako sasoian, beste edozein momentutan bezala, segurtasunez eta kalitatez artatuak izan behar dira”.\nZentzu horretan, itxarote-zerrendak murriztu ordez, handitu egingo dira aurtengo udan. Izan ere, kanpoko kontsulta, froga diagnostiko eta larriak ez diren ebakuntza ugari geldiaraziko dira. “Oheak ixten ez dituztela eta arreta eskaintza egokitzen dutela esaten jarraitzen dutenean, iraintzen gaituzte. Herritarrei eskaintzen zaien arretaren kontura aurreztu nahi dute, besterik ez”, azpimarratu du SATSEk.\nLarrialdietako zerbitzuetako pazienteen masifikazioa da oheen itxierak dakarren beste ondorio negatibo bat. Bestetik, paziente asko ez dira euren patologiari dagokion unitatean artatzen, jasotako arreta okertuz.\nOporretan profesionalak modu egokian ordezkatzen ez direnez, erizainek eta fisioterapeutek udako murrizketak ere pairatzen dituztela nabarmendu du SATSEk. Ondorioz, profesional horiek gainkarga handiagoa pairatzen dute sasoi horretan.\nSindikatuak autonomia erkidego guztietako osasun zerbitzuetan jasotako datuen arabera, uda honetan Estatu osoan, gutxienez, 12.700 ohe itxiko dira. Zehazki, Euskal Autonomia Erkidegoko ospitaleetan ia 1.000 ohe itxiko dira. Herrialdeei begira, Bizkaiak pairatuko du itxiera kopuru nagusiena eta uda honetan 530 ohe baino gehiago itxiko dira. Gipuzkoako ospitaleetan 220 ohe baino gehiago itxiko dira eta Araban ia 150 ohe gutxiago izango dituzte.


Lege oharra - www.bizkeliza.org\n1.- ATARIAREN TITULARRAREN IDENTIFIKAZINOA\nAtari honen titularra Eliza Katolikoa - Bilboko Elizbarrutia da. Bilboko Begoñako Andra Mari kaleko 38, zenbakian dago, 48006 da bere P.K.a eta R4800011-A I.F.K.a.\n2.- WWW.BIZKELIZA.ORG ATARIAREN ERABILERARAKO BALDINTZA OROKORRAK\nEliza Katolikoa - Bilboko Elizbarrutiak zera jakinarazoten deutsu: www.bizkeliza.org web orrialdera eta barne hartzen dituan domeinu eta direktorio guztietara (aurrerantzean "ataria" deituko doguz orokorrean) sartzea eta horrek erabiltea eta bere bitartez lortu daitekezan zerbitzu edo ekukinak Lege-ohar honetan zehazten diran baldintzen mende dagozala, zerbitzu edo edukin horreetakoren batera sartzeak ekarri daikezan baldintza orokor gehigarrien onarpenari uko egin barik.\nAtari honetan sartzeak edo bere edozein erabilerak erabiltzaile izatea dakar eta, ondorioz, idazki honetan jasoten diran lege-terminoak onartzea. Horregaitik, Lege-ohar honetan zehazten diran eritziekin ba tez bazatoz, arren, ez erabili ataria.\nLege-ohar honen edukina eguneratu egin daiteke; beraz, aldizka kontsulta egiteko eskatzen deutsugu.\n3.- JAUBETZA INTELEKTUALEKO ETA JAUBETZA INDUSTRIALEKO ESKUBIDEAK\nAtariaren diseinua, bere edukinak, iturri-kodeak, logoak, markak eta bertan agertzen diran gainerako zeinu bereizgarriak, Eliza Katolikoa - Bilboko Elizbarrutiarenak edo erakunde laguntzaileenak dira eta jagokezan jaubetza intelektual eta industrialeko eskubideek babestuta dagoz.\nAtariak, edozein unetan eta aldez aurretik ohartarazo barik, bere edukin, konfigurazino, diseinu eta aurkezpenean aldaketak eta eguneratzeak egiteko eskubidea beretzat gordeten dau.\nEliza Katolikoa - Bilboko Elizbarrutiak bitartekoen jaubetza intelektual eta industrialeko eskubideen errespetua adierazoten dau; horregaitik, leku honek zure eskubideak urratzen dituala uste badozu, Eliza Katolikoa - Bilboko Elizbarrutiagaz hartu-emonean jarri.\n4.- EDUKINEN ERABILERARAKO ARAUAK\nAtari honetako berariazko edukinen kopia egin daikezu, azken erabiltzaile lez, erabilera pertsonal eta pribaturako bakarrik, sekula ez helburu komertzialetarako.\nBaimenduta dago beste hedabide batzuen bitartez edukinak hedatzea eta baita erreprodukzio partziala be, zehatza bada eta informazino-iturria esaldi honen bitartez aitatzen bada: "iturria: bizkeliza.org: Eliza Katolikoa - Bilboko Elizbarrutiaren web ataria".\nInformazinoa erabilteko, aldez aurretik eta beren beregi, Eliza Katolikoa -Bilboko Elizbarrutiaren baimena behar dozu.\nBaimen-eskaera idatziz bialdu beharko dozu idazkaria@bizkeliza.org helbidera.\nEz dago baimenduta, ezelan be, Eliza Katolikoa -Bilboko Elizbarrutiaren eta bere erakunde laguntzaileen logotipo, marka eta sinbolo bereizgarririk erabiltea.\nAtari honetan, berariazko egile-eskubideak dabezan agiriak eta beste edukin batzuk eskaini daitekez eta kasu horreetan be debekatuta dago erreproduzitzea.\nWeb honetan jasoten dan informazinoa era ez baimenduan erabilten badozu, Eliza Katolikoa - Bilboko Elizbarrutiak legez jagokozan jarduerak gauzatuko ditu. Eliza Katolikoa - Bilboko Elizbarrutiak, berak erabagita edo beste batek eskatuta, erabilerarako baldintza orokor honeek beteten ez dabezan erabiltzaileei atari honetara eta eskaintzen dituan zerbitzuetara sartzea ukatu edo kentzeko eskubidea be beretzat gordeten dau.\n5.- BERME ETA ERANTZUKIZUNEN BAZTERTZEA\nEliza Katolikoa - Bilboko Elizbarrutiak ez ditu bere gain hartzen, ezelan be, atari honen erabiltzaileei eragin dakikeezan edozelango kalteak; adierazpen-erara: akatsak edo hutsak edukinetan, atariaren erabilgarritasunik eza edo birusen transmisinoa edo programa maltzur edo kaltegarriak edukinetan, nahiz eta saihesteko beharrezko neurri teknologiko guztiak hartu.\nAtari honek Interneteko beste leku batzuetarako estekak edo hiperestekak emoten baditu, Eliza Katolikoa - Bilboko Elizbarrutiak ez dau ezelango kontrolik ezarriko leku eta edukin horreetan. Esteka horreek helburua baliabideen bilaketa erraztea baino ez da, beraz, Eliza Katolikoa - Bilboko Elizbarrutia ezin da estekatutako orrialde horreen edukinen eta euren funtzionamentuaren edo horreetara sartzetik eratorri daitekezan balizko kalteen erantzule egin.\nEz dago baimenduta ezelango web orrialde edo posta elektronikoko helbidetatik Atari honekin esteka egitea, Eliza Katolikoa - Bilboko Elizbarrutiak aldez aurretik, idatziz eta beren beregi baimendu ez badau.\nEdozein unetan, Eliza Katolikoa - Bilboko Elizbarrutiak aurreko paragrafoan aitatutako baimena kendu ahal izango dau, ezelango arrazoirik argudiatu barik. Hori gertatu ezkero, esteka egin dauan orrialdeak bertan behera itziko dau berehala, Eliza Katolikoa - Bilboko Elizbarrutiaren aldetik baimenaren baliobakotzearen jakinarazpena jasoteaz batera.\n7.- FRAMEAK ETA BESTE JARDUERA BATZUK\nEliza Katolikoa - Bilboko Elizbarrutiak beren beregi debekatzen dau "framingak" egitea, web leku hau beste orrialde batzuen barruan kokatuta geratu ez daiten.\nEra berean, debekatuta dago fitxategi grafikoetarako, testu-fitxategietarako, e.a. estekak beste web orrialde batzuetan sartzea, orrialdekok esteka horreen titularrak diraneko itxura emonez, benetan Euskadin edo erakunde laguntzaileetan Justizia Administrazinoaren berariazko zerbitzarien barrian dagozanean.\nAldi berean, debekatuta dago, atariaren diseinua, jatorrizko konfigurazinoa edo edukinak aldatzen dituan beste edozein mekanismoren erabilera, hirugarren batzuen aldetik.\n8.- COOKIEN ERABILERA\nEliza Katolikoa - Bilboko Elizbarrutiak cookieak erabili ahal izango ditu bere atarian erabiltzailearen nabigazioa pertsonalizatzeko eta errazteko. Cookieak erabiltzaile anonimo bati bakarrik lotzen jakoz eta ez dabe erabiltzailearen datu pertsonalen ondorioztapena dakarren erreferentziarik emoten. Erabiltzaileak bere nabigatzailea konfiguratu ahal izango dau Eliza Katolikoa - Bilboko Elizbarrutiak bialdutako cookieen instalazinoa jakinarazoteko eta ez onartzeko, erabiltzaileak edukineatara sartzeko daukan aukerearen kalte barik.\n9.- DATUEN BABESA\nEliza Katolikoa - Bilboko Elizbarrutiak Datu Pertsonalen Babeserako abenduaren 13ko 15/1999 Lege Organikoaren, Lege Organikoaren garapenerako Arautegia onartzeko dan abenduaren 21eko 1720/2007 Errege Dekretuaren eta une bakotxean indarrean dagozan gainerako arautegien arauak beteten ditu, eta erabiltzailearen datu pertsonalen erabilera eta tratamentu zuzena bermatzeaz arduratzen da. Horretarako, datu pertsonalak batzeko formulario bakotxagaz batera, erabiltzaileak Eliza Katolikoa - Bilboko Elizbarrutiari eskatu deikeozan zerbitzuetan, kasu bakotxean bere datuen tratamenturako baldintza partikular batzuk dagozala eta onartu behar dituala jakinarazoko deutso erabiltzaileari, honako informazinoa emonez: fitxategiaren ardura, arduradunaren helbidea, fitxategian sartzeko, zuzentzeko, baliobakotzeko edo kontra egiteko eskubideak gauzatzeko aukerea, tratamentuaren helburua eta, jagokonean, hirugarren batzuei datuak helarazotea.\n10.- BALIOZKO LEGEA ETA ESKUMENA\nEliza Katolikoa - Bilboko Elizbarrutiaren eta Atariaren erabiltzailearen arteko hartu-emona Euskal Herriko Autonomia Alkarteko eta ezarri daiteken Espainiako arautegiak zuzenduko dau, aldeak Bilboko Epaitegien eta Auzitegien eskumenari men eginez, egotzi lekikien beste edozein eskumeni uko eginez.


[dotb.eus] EH Bilduk Arartekoari idatzi dio AHT-ko irregulartasunen berri emateko | dotb Durangaldeko Telebista\nDeja un comentario\t/ ABADIÑO, ATXONDO, DURANGALDEA / 2020-07-07 2020-07-07\n«Jarduera horiek, gure ustez, administrazio-zuzenbidearen arloan egintza deusezen edo, gutxienez, deuseztagarrien zantzuak izan ditzakete», azaldu dute Atxondo eta Abadiñoko bozeramaileek\nABADIÑO.- Abadiño eta Atxondoko EH Bilduko zinegotziek idazki baten bidez Trenbide Azpiegituren Administratzaileak (ADIF) egindako zenbait jardueraren berri eman dio Arartekoari. Azaldu dutenez «Jarduera horiek, gure ustez, administrazio-zuzenbidearen arloan egintza deusezen edo, gutxienez, deuseztagarrien zantzuak izan ditzakete. Arlo penalean, berriz, susmoak izan arren, ez gara gai zehazteko legezkotasunik urratu ote den baina, edonola ere, gertaeren kontakizuna Arartekoaren esku jarri dute Arartekoak baloratu eta ondorioz jarduteko aukera izan dezan».\nHorrela ba, “Euskal y grekoa” deritzon azpiegituraren Atxondo-Abadiño tartean abiadura handiko trena egitearekin zerikusia duten eta irregulartasunak izan ditzaketen ondorengo gertakarien/jardueren berri ematen diote:\n«Euskadiko Trenbide Sare Berriaren Informazio-azterlanean eta Euskal Autonomia Erkidegoko Trenbide Sarearen Lurraldearen Arloko Planean zehaztutako barnebidetik kanpo jardutea.\nIngurumena Babesteko otsailaren 27ko 3/1998 Legea ez da betetzen Gasteiz-Bilbo-Donostia abiadura handiko linearen plataformaren oinarrizko proiektua, Atxondo-Abadiño tartean, erreserba banda deritzonetik kanpo dago eta hasieran zehaztutako ezaugarriekin zerikusirik ez dauka.\nAbadiñoko udalerrian, 2020ko apiriletik aurrera, beharrezkoak diren hainbat udal baimen gabe egiten ari dira lanak. Udal gobernua jakitun den arren, ez du neurririk hartzen.»\nAdierazi dute ere, orain dela 20 urte eginiko Ingurumen Eraginaren Azterketa batek berez beharko luke iraungita egon Europatik Jasotako ingurumen araudiari dagokionez, eta azken 20 urteotan azterketa berririk ez da egin legea ingurumen arloan zenbat aldatu den jakinik, berez, premiazko egiten duen arren. Hori gutxi ez balitz, gainera, baimendutako proiektua goitik behera aldatu eta askoz kalte eta eragin handiagoak sortzen dituen proiektu bat gauzatu nahian ari da ADIF, ingurumen aldetik inongo babesik gabe.\nAmaitzeko, «hainbat eta hainbat irregulartasun daude proiektu honi dagokionez». IEAn derrigorrezkotzat jotzen ziren hainbat azterketa (zarata, fauna, landaredia…) ez dira egin proiektua onartzeko prozeduran, esate baterako. Hala ere, aipatutako guztiarekin irregulartasunen nondik-norako nagusiak ezagutzeko nahikoa dela deritzote eta, ondorioz, Arartekoari beraien eskaria helarazten diote, azaldutako guztiak azter ditzan eskatuaz eta ondorioz jokatuko duenaren itxaropenarekin, bai administrazio arloan zen, hala balegokio, zigor arloan.